text:
TA WUIADE
Ðoe Kplikpaa Nànɔ Subɔsubɔha Vavãtɔ Me
Nukae nye Biblia fe nufiafia ku ɖe legbawo ŋu?
Aleke Kristotɔwo bua subɔsubɔhawo fe ŋkekenyuiwoe?
Aleke nàwɔ aɖe wò dzixɔsewo me na amewo nyuie be woagado dziku o?
1, 2. Nya kawoe wòle be nàbia ɖokuiwò ne èdo le alakpasubɔsubɔ me vɔ megbe, eye nukatae nèbu be nya sia le vevie?
TSƆE BE èva de dzesii be aɖi xɔ yame katã le nuto si me nèle. Ame aɖe tsɔa dɔwɔfewo fe gbeɖuɖɔ si zu aɖi wuame va nɔa kɔkɔm ɖe nutoa me le bebeme, ale be amewo fe agbe va ɖo afɔku me azɔ. Nukae nàwɔ? Ðikeke mele eme o be àwɔ kaba alesi nàte ŋui adzo le nutoa me. Gake le dzodzo vɔ megbe la, àganɔ ɖokuiwò biam se kokoko be, ‘Ðe megbɔ aɖiya sia xoxoa?’
2 Nɔnɔme ma tɔgbe kee do mo ɖa ku ɖe alakpasubɔsubɔ ŋu. Biblia fia nu be wotsɔ nufiafia kple nuwɔna makɔmakɔwo fo ɖi subɔsubɔ mawo. (Korintotɔwo II, 6:17) Ema tae wòle vevie be nàdo le “Babilon gã,” si nye alakpasubɔsubɔ fe xexemefiaɖufe, la me ɖo. (Nyaɖeɖefia 18:2, 4) Èdo le eme xoxoa? Ne èwɔ afɔɖeɖe sia vɔ la, ke èdze na kafukafu. Gake nu geɖe gahiã wu dodo le alakpasubɔsubɔha me alo ŋkɔwò ɖeɖeɖa le eme ko. Le ema wɔwɔ vɔ megbe la, egahiã be nàbia ɖokuiwò be, ‘Ðe megakpɔa gome le alakpasubɔsubɔhawo fe nuwɔna aɖewo me kokokoa?’ Bu efe kpɔɖeŋu aɖewo ŋu kpɔ.
LEGBAWO KPLE TƆGBUI KUKUWO SUBƆSUBƆ
3. (a) Nukae Biblia gblɔ tso legbawo ŋu, eye nukata wòasesẽ na ame aɖewo be woaxɔ Mawu fe nukpɔsusu le nya sia ŋu? (b) Nukae wòle be nàwɔ tso nusianu si wozãna le alakpasubɔsubɔ me si anɔ asiwò ŋu?
3 Legbawo kple trɔ̃xɔwo le ame aɖewo si le wo feme fe gbogbo aɖewoe nye sia. Wole wò hã asiwòa? Ke ɖewohĩ ema ana nàse le ɖokuiwò me be manya wɔ be woado gbe ɖa na Mawu nu mawo siwo wokpɔna la manɔmee o. Ðewohĩ wò dzi ku ɖe nu mawo dometɔ aɖewo ŋu vevie gɔ̃ hã. Gake Mawue agblɔ mɔ si dzi wòle be míato asubɔe, eye Biblia fia nu be medi be míazã aklama kpakpɛwo alo legbawo kura o. (Mose II, 20:4, 5; Psalmo 115:4-8; Yesaya 42:8; Yohanes I, 5:21) Eyata àte ŋu ava nɔ subɔsubɔha vavãtɔ me ne èɖe asi le nusianu si wozãna le alakpasubɔsubɔ me si anɔ asiwò ŋu. Ehiã godoo be nàbu wo abe alesi Yehowa bua woe ene—be wonye “ŋunyɔnu.”—Mose V, 27:15.
4. (a) Aleke míewɔ nya be tɔgbui kukuwo subɔsubɔ nye nu dzodzro? (b) Nukatae Yehowa de se na efe amewo be woagakpɔ gome le gbɔgbɔyɔyɔ nuwɔna aɖeke me o?
4 Tɔgbui kukuwo subɔsubɔ hã bɔ ɖe alakpasubɔsubɔ vovovowo me. Hafi ame aɖewo nava srɔ̃ Biblia me nyatefea la, woxɔe se be kukuawo gale agbe le gbɔgbɔmenutowo me eye be woate ŋu akpe ɖe agbagbeawo ŋu loo alo awɔ nuvevi wo. Ðewohĩ èdzea agbagba vevie tsã be yeawɔ nusiwo afa dzi na tɔgbui kukuwo. Gake abe alesi nèsrɔ̃e le agbalẽ sia fe Ta 6 lia me ene la, kukuawo megale agbe le afi aɖeke o. Le esia ta, agbagba ɖesiaɖe si woadze be woafo nu kpli wo la nye nu dzodzro. Le nyatefe me la, gbɔgbɔ vɔ̃woe gblɔa nya ɖesiaɖe si adze abe míafe ame vevi siwo ku gbɔe wotso ene la. Esia tae Yehowa de se na Israel-viwo be woagate kpɔ be yewoafo nu kple kukuawo alo be yewoakpɔ gome le gbɔgbɔyɔyɔ nuwɔna fomevi aɖeke me o.—Mose V, 18:10-12.
5. Ne èsubɔa legbawo alo tɔgbui kukuwo tsã la, nukae nàte ŋu awɔ?
5 Nukae nàte ŋu awɔ ne èsubɔa legbawo alo tɔgbui kukuwo tsã? Ele be nàxlẽ Biblia fe kpukpui siwo fia alesi Mawu bua nusiawoe, eye nàde ŋugble le wo ŋu. Ele be nàtsɔ alesi nèɖoe kplikpaa be yeanɔ subɔsubɔha vavãtɔ me la ade gbedodoɖa me na Yehowa gbesiagbe, eye nàbiae be wòakpe ɖe ye ŋu efe nukpɔsusu le nuwo ŋu nanɔ ye hã ye si.—Yesaya 55:9.
KRISTOTƆ GBÃTƆWO MEÐU KRISTMAS O
6, 7. (a) Nuka fe azãe amewo gblɔna be Kristmas nye, eye ɖe Yesu fe nusrɔ̃la siwo nɔ anyi le fe alafa gbãtɔ me ɖuia? (b) Le Yesu fe nusrɔ̃la gbãtɔwo ŋɔli la, amekawoe ɖua dzigbezãwo?
6 Alakpasubɔsubɔhawo fe azã nyanyɛwo ɖuɖu ate ŋu afo ɖi ame fe subɔsubɔ. Esia fe kpɔɖeŋu ɖekae nye Kristmas ɖuɖu. Wogblɔna be Kristmas nye azã si woɖuna tsɔ ɖoa ŋku Yesu Kristo fe dzigbe dzi, eye subɔsubɔha siwo gblɔna be Kristotɔwoe yewonye la katã kloe ɖunɛ. Gake kpeɖodzi aɖeke meli be Yesu fe nusrɔ̃la siwo nɔ anyi le fe alafa gbãtɔ me ɖu azã ma o. Agbalẽ si nye Sacred Origins of Profound Things (Nu Vevi Kɔkɔewo Dzɔtsofe) gblɔ be: “Ƒe alafa eve le Kristo dzidzi megbe la, ame aɖeke menya efe dzigbeŋkeke o, eye ame akpa gãtɔ metsɔ ɖeke le esia nyanya me hã o.”
7 Ne ɖe Yesu fe nusrɔ̃lawo nya ŋkeke si dzi wodzii gɔ̃ hã la, womaɖu efe dzigbezã o. Nukatae? Elabena numekugbalẽ si nye The World Book Encyclopedia gblɔ be Kristotɔ gbãtɔwo “bua dzigbezã ɖuɖu be enye trɔ̃subɔlawo fe kɔnu.” Fia eve siwo menye Yehowa subɔlawo o fe dzigbezãɖuɖu ŋu koe Biblia fo nu tsoe. (Mose I, 40:20; Marko 6:21) Trɔ̃subɔlawo ɖua wofe mawuwo fe dzigbezãwo hã. Le kpɔɖeŋu me, Romatɔwo ɖua wofe mawunɔ Diana fe dzigbezã le May 24 lia dzi. Eye le ŋkeke si kplɔe ɖo dzi la, woɖua ɣemawu Apollo fe dzigbezã. Eyata trɔ̃subɔsubɔ mee dzigbezãɖuɖu dzɔ tso, ke menye Kristotɔwo gbɔe wòdzɔ tso o.
8. Ðe ɖekawɔwɔ si le dzigbezãwo ɖuɖu kple aʋatsodzixɔse dome la me.
8 Susu bubu aɖe hã gali si ta Kristotɔ siwo nɔ anyi le fe alafa gbãtɔ me maɖu Yesu fe dzigbezã o. Ðewohĩ efe nusrɔ̃lawo nya be dzigbezãwo ɖuɖu do fome kple aʋatsodzixɔse. Le kpɔɖeŋu me, Hela kple Romatɔ geɖe siwo nɔ anyi le blema xɔe se be gbɔgbɔ aɖe vana le amegbetɔ ɖesiaɖe dziɣi eye wòkpɔa amea ta le efe agbenɔŋkekewo katã me. Agbalẽ si The Lore of Birthdays (Dzigbezãɖuɖu Dzixɔsewo) gblɔ be: “Ƒomedodo wɔnuku aɖe va nɔa gbɔgbɔ sia kple mawu si fe dzigbeŋkeke dzi wodzi amea le la dome.” Míenya nyuie be Yehowa makpɔ ŋudzedze ɖe azã ɖesiaɖe si ana kadodo aɖe nanɔ aʋatsodzixɔse kple Yesu dome ŋu kura o. (Yesaya 65:11, 12) Ke aleke wòdzɔe be ame akpa gãtɔ va le Kristmas ɖum?
AFISI KRISTMAS DZƆ TSO
9. Aleke wòdzɔe be wova tsɔ December 25 lia be wòanye ŋkeke si dzi woaɖu Yesu fe dzigbezã?
9 Ƒe alafa geɖe le Yesu fe anyigbadzinɔnɔ megbe hafi amewo va dze efe dzigbezã ɖuɖu gɔme le December 25 lia dzi. Evɔ menye ŋkeke ma dzie wodzi Yesu o, anye October me boŋue. * Ke nukatae wotia December 25 lia? Anye be esi ame aɖewo siwo gblɔ be Kristotɔwoe yewonye la “di be ŋkekea nadze Romatɔ trɔ̃subɔlawo fe azã si nye ‘ɣe si dzi womeɖuna o fe dzigbezã’ dzi” tae. (The New Encyclopædia Britannica) Le vuvɔŋɔli esime wòdzena abe ɖe ɣea gbɔdzɔ ene la, trɔ̃subɔlawo wɔa kɔnuwo be woatsɔ ana ɣe si naa dzoxɔxɔ kple kekeli natrɔ agbɔ tso efe mɔ legbea zɔzɔ me. Wobui be December 25 lia dzie ɣea gadzea mɔ. Esi subɔsubɔhakplɔlawo nɔ didim be yewoana trɔ̃subɔlawo natrɔ dzime ta la, wova xɔ wofe azã sia eye wodze agbagba be yewoana wòadze abe “Kristotɔwo” fe azãe wònye ene. *
10. Nukatae ame aɖewo meɖua Kristmas tso ɣeaɖeɣi ke vaseɖe fifia o?
10 Amewo nya ɣeyiɣi didi aɖee nye sia be trɔ̃subɔsubɔ mee Kristmas dzɔ tso. Esi azã sia mesɔ ɖe Ŋɔŋlɔawo nu o ta la, wode se ɖe eɖuɖu nu le England kple le nuto aɖewo siwo dzi ɖum wonɔ me le Amerika le fe alafa 17 lia me. Wodoa fe na amesiame si agbe dɔmeyiyi le Kristmas-ŋkeke dzi gɔ̃ hã. Gake le ɣeyiɣi aɖe megbe la, amewo gatrɔ ɖe azãa ɖuɖu me kɔnu xoxoawo ŋu eye wotsɔ kɔnu yeyewo kpee gɔ̃ hã. Kristmas gava zu ŋkeke vevi aɖe, eye wòkpɔtɔ nye ŋkeke vevi le dukɔ geɖe me vaseɖe egbegbe. Gake esi wònye be alakpasubɔsubɔ mee Kristmas dzɔ tso ta la, amesiwo dina be yewoadze Mawu ŋu meɖunɛ alo ɖua azã bubu ɖesiaɖe si dzɔ tso trɔ̃subɔsubɔ me o. *
ÐE AFISI AZÃWO DZƆ TSO LE VEVIEA?
11. Nukatae ame aɖewo ɖua ŋkekenyuiwo, gake nukae wòle be míadi vevie be míawɔ?
11 Ame aɖewo lɔ̃ ɖe edzi be trɔ̃subɔsubɔ mee ŋkekenyuiwo abe Kristmas ene dzɔ tso, gake wosusuna be wo ɖuɖu megblẽ o. Wofe susu enye be menye trɔ̃subɔsubɔ ŋue amewo buna ne wole azã mawo ɖum o. Wogblɔna be ŋkekenyui mawo naa mɔnukpɔkpɔ fometɔwo be woagava wɔ ɖeka. Aleae wò hã nèbunɛa? Ne aleae la, ekema menye esi nèlɔ̃ trɔ̃subɔsubɔ tae o ke boŋ anye be lɔlɔ̃ si le mewò na fowòmetɔwoe na wòle sesẽm na wò be nàva nɔ subɔsubɔ vavãtɔ fe akpa dzi. Kakaɖedzi nenɔ asiwò be Yehowa, amesi gbɔ fomewo dzɔ tso la, di godoo be fomedodo nyui nanɔ mia kple wò fometɔwo dome. (Efesotɔwo 3:14, 15) Gake àte ŋu ato nuwɔna siwo dzi Mawu da asi ɖo dzi ana miafe fomedodoa me nasẽ ɖe edzi. Apostolo Paulo ŋlɔ tso nusi wòle be míadi vevie be míawɔ ɣesiaɣi ŋu be: “Mido nusi nyoa Afetɔ la ŋu la kpɔ.”—Efesotɔwo 5:10.
12. Wɔ nusita wòle be míatsri kɔnu kple ŋkekenyui siwo dzɔ tso wɔna makɔmakɔwo me fe kpɔɖeŋu.
12 Ðewohĩ àse le ɖokuiwò me be susu siwo ta woɖua ŋkekenyuiwo egbea meku ɖe afisi wodzɔ tso ŋu boo o. Ðe afisi azãwo dzɔ tso le veviea? Wole vevie ŋutɔ! Míawɔ efe kpɔɖeŋu aɖe: Tsɔe be èkpɔ kpetike aɖe si vivina le gɔta me. Ðe nàɖe kpetike ma le gɔta me aɖua? Kura o! Kpetikea ŋuti mekɔ o. Abe kpetike ma ene la, awɔ abe ɖe azãɖuɖuwo vivina ene ya, gake tefe makɔmakɔwoe woɖe wo tsoe. Be míaɖoe kplikpaa anɔ subɔsubɔ vavãtɔ fe akpa dzi la, ehiã be nukpɔsusu si nɔ nyagblɔɖila Yesaya si nanɔ míawo hã si, amesi gblɔ na tadeagula vavãwo be: “Migaka asi nu makɔmakɔ aɖeke ŋu o!”—Yesaya 52:11.
ÐƆ ŊU ÐO LE NUWƆWƆ KPLE AMEWO ME
13. Kuxi kawoe nàte ŋu adze ŋgɔe ne mèkpɔa gome le azãɖuɖuwo me o?
13 Àte ŋu adze ŋgɔ kuxi aɖewo ne wòdzɔ be ètso nya me be yemagakpɔ gome le azãɖuɖuwo me o. Le kpɔɖeŋu me, dɔwɔhatiwo mase nusita mèkpɔa gome le azã aɖewo siwo woawo ɖuna me o la gɔme o. Nukae nàwɔ ne ame aɖe na Kristmas nunana wò? Ðe wòanyo be nàxɔea? Ke ne mia kple srɔ̃wò fe dzixɔsewo mesɔ o ɖe? Aleke nàwɔ akpɔ egbɔ be viwòwo mase le wo ɖokui me be nane le yewo ŋu tom le esi yewomekpɔa gome le azã mawo ɖuɖu me o ta o?
14, 15. Nukae nàte ŋu awɔ ne wodo ŋkekenyui fe gbedoname aɖe na wò alo ne ame aɖe di be yeana nunana aɖe wò?
14 Ele be nàɖɔ ŋu ɖo awɔ nyametsotso si sɔ le nɔnɔmeawo dometɔ ɖesiaɖe gbɔ kpɔkpɔ me. Ne ame aɖe gblɔ ŋkekenyui fe gbedoname na wò la, àte ŋu ada akpe na amea ko. Gake tsɔe be ame nyanyɛ aɖe alo dɔwɔhati aɖee amea nye. Le go ma me la, àte ŋu atiae be yeaɖe nu me nɛ ayi ŋgɔe. Ele be nàwɔ nu kple amewo tufafatɔe le nɔnɔmeawo katã me. Biblia ɖo aɖaŋu na mí be: “Mina amenuveve kple dze nanɔ miafe nya me ɖaasi, bena mianya alesi wòdze be, miaɖo nya ŋuti na amesiame.” (Kolosetɔwo 4:6) Mègawɔ nu bubumadeameŋutɔe o. Ke boŋ ɖe tiatia si nèwɔ la me na wo tufafatɔe. Na eme nakɔ na wo be menye ɖe yemeda asi ɖe nunana ame kple kplɔ̃ɖoɖowo dzi o, ke boŋ be yedina be yeawɔ esiawo le ɣeyiɣi bubuwo dzi.
15 Ke ne ame aɖe tsɔ nunana aɖe vɛ na wò ɖe? Alesi nɔnɔmeawo le ye afia nusi nàwɔ. Nunalaa ate ŋu agblɔ be: “Menya be mèɖua azã sia o. Gake medi be nàxɔ nusia.” Ate ŋu adzɔ be nàtso nya me be nunanaa xɔxɔ le nɔnɔme mawo me mefia be yele gome kpɔm le azãa ɖuɖu me o. Ne nunalaa menya wò dzixɔsewo o la, ke àte ŋu aɖe eme nɛ be yemekpɔa gome le azã ma ɖuɖu me o. Numeɖeɖe sia ana wòase nusita àte ŋu atiae be yeaxɔ nunana aɖe gake wò ya màna nu amewo le ŋkeke ma dzi o la gɔme. Gake nunya anɔ eme be nàgbe nunana aɖe xɔxɔ nenye be edze fã be ɖe nunalaa di be nàxɔe wòafia be mète ŋu léa wò dzixɔsewo me ɖe asi o alo be àte ŋu aɖe asi le wò dzixɔsewo ŋu ɖe nunana aɖe xɔxɔ ta.
ALEKE NÀWƆ NU KPLE WÒ ƑOMETƆWOE?
16. Aleke nàwɔ nu kple amewo tufafatɔe le azãɖuɖu ŋu nyawo me?
16 Ke ne wò fomea me tɔwo fe dzixɔse mesɔ kple tɔwò o ɖe? Le go sia me hã, ele be nàwɔ nu kpli wo tufafatɔe. Mehiã be nàhe nya kple wò fometɔwo ɖe kɔnu ɖesiaɖe alo azã ɖesiaɖe si wotia be yewoakpɔ gome le ta o. Ke boŋ ele be nàde bubu wofe nukpɔsusuwo ŋu, abe alesi ko nàdi be woade bubu tɔwòwo ŋui ene. (Mateo 7:12) Tsri nuwɔna ɖesiaɖe si afia be èle gome kpɔm kpli wo le azãa ɖuɖu me. Ke hã, ele be nàda asɔ le nusiwo mefia gomekpɔkpɔ le azãa ɖuɖu ŋutɔŋutɔ me o la me. Godoo la, ele be alesi nàwɔ nui ɣesiaɣi nana dzitsinya nyui nanɔ asiwò.—Timoteo I, 1:18, 19.
17. Aleke nàwɔ akpe ɖe viwòwo ŋu ale be woagasee le wo ɖokui me be nane le yewo ŋu tom ne wokpɔ amewo wole azã ɖum o?
17 Nukae nàte ŋu awɔ ale be viwòwo mase le wo ɖokui me be nane le yewo ŋu tom esi yewomeɖua ŋkekenyui siwo dzi Ŋɔŋlɔawo meda asi ɖo o ta o? Akpa gãtɔ aku ɖe nusiwo miewɔna le fea fe ɣeyiɣi bubuwo me ŋu. Dzila aɖewo wɔa ɖoɖo naa nunana wo viwo ɣeyiɣi vovovowo. Nunana nyuitɔ siwo nàte ŋu ana viwòwo dometɔ ɖekae nye ɣeyiɣi kpɔkpɔ ɖe wo ŋu kple nuwɔwɔ kpli wo le lɔlɔ̃ me.
NƆ AGBE ÐE SUBƆSUBƆ VAVÃTƆ NU
18. Aleke Kristotɔwo fe kpekpewo dede ate ŋu akpe ɖe ŋuwò nànɔ subɔsubɔha vavãtɔ mee?
18 Hafi Mawu nakpɔ ŋudzedze ɖe ŋuwò la, ele be nàtsri alakpasubɔsubɔ eye nànɔ subɔsubɔha vavãtɔ me. Nukae esia wɔwɔ bia? Biblia gblɔ be: “[Mina] míalé ŋku ɖe mía nɔewo ŋu, bena míade dzi fo na mía nɔewo le lɔlɔ̃ kple dɔ nyui wɔwɔ me, eye míagagblẽ mía ŋutɔwo míafe fufofewo ɖi, abe alesi ame aɖewo wɔna ene o, ke boŋ míaxlɔ̃ nu mía nɔewo, eye míawɔ esia geɖe wu, zi alesi miekpɔ bena, ŋkeke la le ɖoɖom la.” (Hebritɔwo 10:24, 25) Kristotɔwo fe kpekpewo dede nye ɣeyiɣi dodzidzɔname siwo ʋu ɖi na wò be nàsubɔ Mawu le mɔ si dzea eŋu nu. (Psalmo 22:23; 122:1) Kristotɔ wɔnutefewo ‘dea dzi fo na wo nɔewo’ le kpekpe mawo me.—Romatɔwo 1:12.
19. Nukatae wòle vevie be nàgblɔ nusiwo srɔ̃m nèle le Biblia me ŋu nya na amewo?
19 Nu bubu si ana nànɔ subɔsubɔ vavãtɔ fe akpa dzi enye be nàgblɔ nusiwo srɔ̃m Yehowa Ðasefowo le kpli wò tso Biblia me la ŋu nya na ame bubuwo. Enye nyatefe be ame geɖe “le hũ ɖem, eye wole nu xam” ɖe vɔ̃ɖinyenye si xɔ afe ɖe xexeame egbea ta. (Xezekiel 9:4) Ðewohĩ ènya ame aɖewo siwo dzi wòle tetem ɖo. Nukata màgblɔ mɔkpɔkpɔ si su asiwò na etsɔ si gbɔna, si nèsrɔ̃ le Biblia me ŋu nya na wo o? Ne èyi edzi de ha kple Kristotɔ vavãwo hele Biblia me nyatefe dodzidzɔname siwo srɔ̃m nèle ŋu nya gblɔm na amewo la, àva kpɔe be alakpasubɔsubɔ fe azã ɖesiaɖe si kpɔtɔ le dzi me na wò la nu ava yi kura. Ka ɖe edzi be àkpɔ dzidzɔ eye àxɔ yayra geɖe ne èɖoe kplikpaa heva le subɔsubɔha vavãtɔ me.—Maleaxi 3:10.
^ mm. 9 Azã si nye Saturnalia hã kpɔ ŋusẽ ɖe nusitae wotia December 25 lia dzi. Woɖua azã ma tsɔ dea bubu Romatɔwo fe agbledede mawu ŋu le December 17-24. Nuɖuɖu kple nunono, aglotutu, kple nunana amewo yia edzi le Saturnalia fe azã la ɖuɖu me.
^ mm. 10 Àkpɔ alesi Kristotɔ vavãwo bua ŋkekenyui bubu siwo amewo ɖuna ŋuti numedzodzro le Megbenyawo me, le axa 222-3.


c: text/html

text:
TA 91
Wofɔ Lazaro Ðe Tsitre
YESU FƆ LAZARO ÐE TSITRE
SANHEDRIN LA ÐO NUGBE BE YEWOAWU YESU
Esi Yesu do go Marta kple emegbe Maria hã le Betania vɔ megbe la, woyi Lazaro fe yɔdoa to. Enye kpeto si nu wotsɔ kpe ɖo. Yesu gblɔ be: “Miɖe kpe la ɖa.” Nya sia ɖe fu na Marta, elabena menya nu si Yesu ɖo be yeawɔ o. Eya ta egblɔ be: “Afetɔ, fifia anɔ ʋeʋẽm, elabena ŋkeke enee nye esia.” Gake Yesu gblɔ nɛ be: “Ðe nyemegblɔe na wò be ne èxɔe se la, àkpɔ Mawu fe ŋutikɔkɔe oa?”—Yohanes 11:39, 40.
Eya ta woɖe kpe la ɖa. Azɔ Yesu wu mo dzi hedo gbe ɖa be: “Fofo, meda akpe na wò be èɖo tom. Nyatefee, menya be èɖoa tom ɣesiaɣi; ke ameha si le tsitre ɖe afi sia tae megblɔe ɖo, ne woaxɔe ase be wòe dɔm ɖa.” Gbe si Yesu do ɖa le dutofo la na etefekpɔlawo kpɔe be Mawu fe ŋusẽ dzie wòato awɔ nu si wɔ ge wògbɔna. Azɔ Yesu do ɣli sesĩe be: “Lazaro lee, do go!” Ale Lazaro do go, eye ameɖivɔ siwo wotsɔ bla asi kple afɔ nɛ gakpɔtɔ le eŋu, avɔ si wotsɔ bla mo nɛ la hã gakpɔtɔ le mo nɛ. Yesu gblɔ be: “Mitui, ne wòadzo.”—Yohanes 11:41-44.
Yudatɔ geɖe siwo va akɔ fa ge na Maria kple Marta kpɔ nukunu sia eye woxɔ Yesu dzi se. Gake wo dometɔ bubuwo yi ɖagblɔ nu si Yesu wɔ la na Farisitɔwo. Farisitɔwo kple nunɔlawo fe tatɔwo wɔ ɖoɖo be Yudatɔwo fe ʋɔnudrɔ̃fe kɔkɔtɔ si nye Sanhedrin la nakpe ta. Kayafa, si nye nunɔlagã la, hã nye Sanhedrin la me tɔ. Wo dometɔ aɖewo fa konyi be: “Nu ka wɔ ge míala, elabena ame sia le dzesi geɖewo wɔm? Ne míeɖe mɔ nɛ alea la, ekema wo katã woaxɔ edzi ase, eye Romatɔwo ava xɔ míafe nɔfe kple míafe dukɔa siaa le mía si.” (Yohanes 11:47, 48) Togbɔ be ame siawo se ɖaseɖilawo fe nyawo be Yesu “le dzesi geɖewo wɔm” hã la, womele dzidzɔ kpɔm ɖe nu si Mawu le wɔwɔm to edzi la ŋu o. Ŋusẽnɔfe kple ɖofe siwo wole la ŋu koe wotsi dzi ɖo.
Ŋukpe gãe wònye na Zadukitɔwo be wofɔ Lazaro ɖe tsitre, elabena womexɔ tsitretsitsi la dzi se o. Azɔ Kayafa, si nye Zadukitɔ la, fo nu gblɔ be: “Mienya naneke kura o. Ðe miekpɔe dze sii be ade mia dzi be ame ɖeka naku ɖe dukɔa ta wu be dukɔ bliboa natsrɔ̃ oa?”—Yohanes 11:49, 50; Dɔwɔwɔwo 5:17; 23:8.
Esi Kayafa nye nunɔlagã ta la, Mawu na wògblɔ nya ma—menye “eya ŋutɔ ɖokui sie” wògblɔe le o. Nu si gblɔm Kayafa nɔe nye be ele be woawu Yesu, ale be wòagayi edzi agblẽ nu le bubu kple ɖofe si Yudatɔwo fe subɔsubɔhakplɔlawo le la ŋu o. Ke hã, Kayafa fe nyagblɔɖia le kpe ɖom edzi be Yesu fe kua manye tafe ɖe Yudatɔwo ɖeɖe ko ta o, ke boŋ ɖe “Mawu fe vi siwo ka hlẽ la” katã hã ta.—Yohanes 11:51, 52.
Kayafa te ŋu kpɔ ŋusẽ ɖe Sanhedrin la dzi be wowɔ ɖoɖo ɖe Yesu wuwu ŋu. Ðe Nikodemo, si nye Sanhedrin la me tɔ si dze xɔlɔ̃ Yesu la ava fi tofi nɛa? Aleke kee wòɖale o, Yesu dzo le Yerusalem fe nutoa me, si wɔe be meku do ŋgɔ na Mawu fe ɣeyiɣi ɖoɖi la o.

robotstxt: allowed

filter: keep


text:
Ame Kawoe Le Yehowa Ƒe Lɔlɔ̃nu Wɔm Egbea?
Yehowa Ðasefowo le xexea me godoo, eye wotso gbegbɔgblɔ sia gbegbɔgblɔ kple to sia to me. Nu kae na amefomevi vovovo siawo va wɔ ɖeka?
Tameɖoɖo Kae Le Mawu Si Na Mí?
Mawu di be amewo nanya yefe lɔlɔ̃nu le anyigba bliboa dzi. Nu kae nye efe lɔlɔ̃nu, eye ame kawoe le nu fiam amewo tso eŋu egbea?
Ame Kawoe Yehowa Ðasefowo Nye?
Ènya Yehowa Ðasefo aɖewoa? Nu ka tututue nènya tso mía ŋu?
Nu Ka Tae Míetsɔ Ŋkɔ Yehowa Ðasefowo?
De dzesi susu etɔ̃ siwo tae míetsɔ ŋkɔ sia ɖo.
Aleke Wowɔ Va Ke Ðe Biblia Me Nyatefea Ŋu?
Aleke míawɔ aka ɖe edzi be nu si tututu Biblia fia la fe gɔmesese vavãtɔ ye su mía si egbea?
Nu Ka Tae Míeta Xexe Yeye Gɔmeɖeɖe Biblia La?
Nu kae na Mawu fe Nya la fe gɔmeɖeɖe sia ɖe dzesi?
Vi Kae Míafe Kristotɔwo Ƒe Kpekpewo Dede Aɖe Na Wò?
Míekpena srɔ̃a Ŋɔŋlɔawo hedea dzi fo na mía nɔewo. Míaxɔ wò alɔ evee!
Vi Kae Hadede Kple Mía Nɔvi Kristotɔwo Ðena Na Mí?
Mawu fe Nya de dzi fo be Kristotɔwo nafo fu ɖekae. Srɔ̃ nu tso ale si hadede sia tɔgbi aɖe vi na wòe ŋu.
Aleke Míafe Kpekpewo Nɔna?
Ðe nèbu eŋu kpɔ be nu kae yia edzi le míafe kpekpewo me hã? Ðikeke mele eme o be nu nyui siwo nàsrɔ̃ tso Biblia me la alé dzi na wò.
Nu Ka Tae Míedoa Awu Siwo Sɔ Ne Míeyina Míafe Kpekpewo?
Ðe Mawu tsɔa ɖe le míafe awudodowo mea? Xlẽ nu tso Biblia me mɔfiame siwo kpena ɖe mía ŋu be míafe awudodo kple dzadzraɖo nasɔ ŋu.
Mɔ Nyui Ka Dzie Míato Adzra Ðo Ðe Kpekpeawo Ŋu?
Dzadzraɖo do ŋgɔ ana kpekpeawo dede naɖe vi na wò wu.
Nu Kae Nye Ƒometadedeagu?
Kpɔ ale si ɖoɖo sia ate ŋu akpe ɖe ŋuwò nàte ɖe Mawu ŋu kple ale si wòate ŋu ado ŋusẽ miafe fomekadodoa.
Nu Ka Tae Míewɔa Takpekpe Gãwo?
Ƒe sia fe la, míekpea ta na wɔna vevi etɔ̃. Aleke takpekpe mawo ate ŋu aɖe vi na woe?
Ðoɖo Ka Nue Míewɔa Míafe Fiaɖufegbefãɖeɖedɔa Le?
Míesrɔ̃a kpɔɖeŋu si Yesu ɖo ɖi esime wònɔ anyigba dzi la. Gbefãɖeɖe fe mɔnu kawo ŋu dɔe wòwɔ?
Ame Kawoe Nye Mɔɖelawo?
Ðasefo aɖewo zãa gafofo 30, 50, alo esiwo wu ema ɣleti sia ɣleti ɖe gbefãɖeɖedɔa ŋu. Nu kae ʋãa wo?
Suku Kawoe Woɖo Na Mɔɖelawo?
Suku tɔxɛ kawoe woɖo na ame siwo tsɔ wofe
ɣeyiɣiawo katã ɖo anyi na Fiaɖufegbefãɖeɖedɔa wɔwɔ?
Aleke Hamemetsitsiwo Kpena Ðe Hamea Ŋui?
Hamemetsitsiwo nye ame siwo si tenɔnɔ nyui le le Mawu ŋkume, siwo xɔa ŋgɔ le hamea me. Kpekpeɖeŋu kae wonana?
Dɔ Kawoe Subɔsubɔdɔwɔlawo Wɔna?
Subɔsubɔdɔwɔlawo kpea asi ɖe dɔ ŋu be nuwo nazɔ nyuie le hamea me. Kpɔ ale si wofe dɔa ɖea vi na hamea katã.
Kpekpeɖeŋu Kae Dzikpɔla Mɔzɔlawo Nana Mí?
Susu kawo tae dzikpɔla mɔzɔlawo srãa hamewo kpɔna? Nu kawoe nàwɔ be wofe sasrãkpɔa naɖe vi na wò?
Kpekpeɖeŋu Kae Míenana Mía Nɔvi Siwo Dzi Afɔku Dzɔ Ðo?
Ne afɔku aɖe dzɔ la, míewɔa ɖoɖo enumake ɖe alɔdodo ame ŋutɔŋutɔ ŋu, eye míetsɔa Biblia me nyawo faa akɔ na mía nɔvi siwo dzi afɔkua dzɔ ɖo. Le mɔ kawo nu?
Ame Kae Nye Kluvi Nutefewɔla Kple Aɖaŋudzela La?
Yesu do ŋugbe be yeatia kluvi aɖe si anɔ Ŋɔŋlɔawo me nufiame nam le ɣeyiɣi si sɔ dzi. Aleke wòwɔa esiae?
Dɔ Kawoe Dɔdzikpɔha Si Li Egbea Wɔna?
Le fe alafa gbãtɔ me la, hamemetsitsiwo kple apostolowo fe fufofo sue aɖee nye dɔdzikpɔha na Kristo hamea. Ke egbea ya ɖe?
Tefe Kae Nye Betel?
Betel nye tefe tɔxɛ aɖe si ŋu taɖodzinu vevi aɖe le. Xlẽ nu tso ame siwo wɔa dɔ le afi ma ŋu.
Dɔ Kawoe Wowɔna Le Alɔdzedɔwɔfewo
Wokplɔa amewo ɖia tsae le míafe alɔdzedɔwɔfewo dometɔ ɖe sia ɖe. Míele kpewòm be nàva srã mí kpɔ!
Aleke Woŋlɔa Míafe Agbalẽwo Heɖea Wo Gɔmee?
Míetaa agbalẽwo ɖe gbegbɔgblɔ siwo wu 700 me. Susu ka tae míele agbagba siawo katã dzem?
Afi Kae Míekpɔa Ga Le Na Míafe Xexea Me Katã Ƒe Dɔa Wɔwɔ?
Nu kae na míafe habɔbɔa to vovo tso subɔsubɔha bubuwo gbɔ le nudzɔdzɔ gome?
Nu Ka Tae Míetua Fiaɖufe Akpatawo, Eye Aleke Míewɔna Tua Wo?
Nu ka tae míeyɔa míafe tadeagufewo be Fiaɖufe Akpatawo. Kpɔ ale si xɔ siawo siwo womeɖo atsyɔ̃ na fũu o la ɖea vi na hamewo.
Aleke Míate Ŋu Akpe Asi Ðe Beléle Na Fiaɖufe Akpataa Ŋui?
Fiaɖufe Akpata si le dzadzɛ eye wòle nɔnɔme nyui me la nyea kafukafu na mía Mawu. Ðoɖo kawoe wowɔ ɖe beléle na Fiaɖufe Akpatawo ŋu?
Vi Kae Fiaɖufe Akpataa Ƒe Agbalẽdzraɖofe Ate Ŋu Aɖe Na Mí?
Àdi be yeawɔ numekuku be yeadzi yefe Biblia me sidzedze ɖe edzia? Yi Fiaɖufe Akpataa fe agbalẽdzraɖofe!
Nu Kawoe Le Míafe Internet Nyatakakadzraɖofe?
Àte ŋu axlẽ nu geɖe tso ame si míenye kple míafe dzixɔsewo ŋu eye nàkpɔ ŋuɖoɖo na wò Biblia me biabiawo.
Àwɔ Yehowa Ƒe Lɔlɔ̃nua?
Yehowa Mawu lɔ̃ wò vavã. Aleke nàte ŋu aɖee afia le wò gbe sia gbe gbenɔnɔ me be yedi be yeadze eŋu?


text:
November 27–December 3
NAHUM 1–HABAKUK 3
Hadzidzi 129 Kple Gbedodoɖa
Ŋgɔdonyawo (3 min. alo made o)
NU XƆASI SIWO LE MAWU ƑE NYA LA ME
“Nɔ Ŋudzɔ Eye Nàxɔ Dzo Le Gbɔgbɔ Me”: (10 min.)
[Na woaɖe video si nye Nahum Ƒe Agbalẽa Ƒe Ŋgɔdonya.]
[Na woaɖe video si nye Habakuk Ƒe Agbalẽa Ƒe Ŋgɔdonya.]
Hab 2:1-4—Hafi míate ŋu atsi agbe le Yehowa fe ʋɔnudrɔ̃ŋkekea dzi la, ele be míanɔ “esinu kpɔm” (w07 11/15 10 mm. 3-5)
-
Mawu Ƒe Nyaa Me Kesinɔnuwo Didi: (8 min.)
Nah 1:8; 2:6—Aleke wotsrɔ̃ Niniwe keŋkeŋ? (w07 11/15 9 mm. 2)
Hab 3:17-19—Togbɔ be nɔnɔme sesẽwo ava mía dzi do ŋgɔ na Armagedon kple ewɔɣi siaa hã la, nu ka dzie míeka ɖo? (w07 11/15 10 mm. 10)
Nu kae kwasiɖa sia fe Biblia xexlẽ fia wò tso Yehowa ŋu?
Mawu fe nyaa me kesinɔnu bubu kawo ŋue nèke ɖo le kwasiɖa sia fe Biblia xexlẽ me?
-
Biblia Xexlẽ (4 min. alo made o) Hab 2:15–3:6
NA WÒ SUBƆSUBƆDƆA NANYO ÐE EDZI
Yiyi Zi Gbãtɔ: (2 min. alo made o) hf—Ðo gɔmeɖoanyi na tɔtrɔyiwɔwɔ.
Tɔtrɔyi: (4 min. alo made o) hf—Èna agbalẽ gbadzaa amea va yi. Wɔ ale si nàtrɔ ayi amea gbɔ la fia.
Nufo: (6 min. alo made o) w16.03 3-5—Tanya: Àte Ŋu Ana Kpekpeɖeŋu Le Miafe Hamea Mea?
KRISTOTƆWO ƑE AGBENƆNƆ
“Miyi Edzi Mianɔ Ŋudzɔ Eye Miaxɔ Dzo Le Gbɔgbɔ Me Ne Nuwo Trɔ Na Mi”: (15 min.) Numedzodzro. Na woaɖe video si nye Míeli Ke Le Gbɔgbɔme Esime Míenɔ Ʋuʋum.
Hame Ƒe Biblia Nusɔsrɔ̃: (30 min.) kr ta 22 mm. 1-7
Numetoto; Eyome He Susu Yi Nu Siwo Míasrɔ̃ Kwasiɖa Si Gbɔna Dzi (3 min.) Na hamea nanya be agbalẽ si míana le December mee nye Nyɔ! si fe tanyae nye “Ðe Xexea Ƒe Nɔnɔmewo Le Gbegblẽm Ðe Edzia?” Woada kpɔɖeŋudzeɖonya fe video si woaɖe le kwasiɖa domedome kpekpe si míawɔ le kwasiɖa si gbɔna me la ɖe JW Dɔwɔnua dzi le November 30 lia dzi. Ele be gbefãɖelawo nadze agbagba ama magazine sia wòaɖo ame sia ame kloe gbɔ.
Hadzidzi 142 Kple Gbedodoɖa


text:
BIBLIA LE AMEWO ƑE AGBENƆNƆ TRƆM
Medo Kpo Nu Zi Geɖe Hafi Kpɔ Dzidzedze
ƑE SI ME WODZII: 1953
DUKƆ SI ME WÒTSO: AUSTRALIA
AME SI WÒNYE TSÃ: AMAMAÐEÐENUWƆNAWO KPƆKPƆ ZU NUMAME NƐ
NYE ŊUTINYA:
Fofonye ʋu tso Germany yi Australia le fe 1949 me. Eyi be yeadi dɔ le tomenukufewo kple elektrikŋusẽdɔwɔfewo, eye wòɖanɔ kɔfenuto si nye Victoria me. Afi mae wòle hafi ɖe danye eye wodzim le fe 1953 me.
Ƒe ʋɛ aɖewo ko megbe la, Yehowa Ðasefowo va nɔ Biblia srɔ̃m kple danye, eya ta meɖoa ŋku Biblia me nufiafia siwo mese le nye ɖevime ke la dzi. Ke hã fofonye ya tsri mawusubɔsubɔnyawo keŋkeŋ. Eva zu adãwɔla si ŋu ŋɔdzi nɔ, eye danye vɔ̃nɛ ŋutɔ. Danye yi edzi nɔ Biblia srɔ̃m le adzame eye Biblia me nufiafiawo lé dzi nɛ. Ne Papa do go la, Dada foa nu tso nu siwo wòsrɔ̃ ŋu la na nye kple nɔvinyenyɔnua. Efo nu tso ale si anyigba ava zu paradiso le etsɔme kple ale si míakpɔ dzidzɔ ne míenɔ agbe wòsɔ ɖe Biblia fe mɔfiamewo nu ŋu na mí.—Psalmo 37:10, 29; Yesaya 48:17.
Esi mexɔ fe 18 la, Papa fe ŋutasẽnuwɔwɔwo na meʋu le afea me. Togbɔ be mexɔ nu siwo Dada fiam tso Biblia me dzi se hã la, nyemekpɔ wofe vevienyenye dze sii o. Eya ta nyemenɔ agbe ɖe wo nu o. Meva zu elektrikdɔwɔla le afi si wokua tomeka le. Esi mexɔ fe 20 la, meɖe srɔ̃. Le fe etɔ̃ megbe la, míedzi mía vinyɔnu gbãtɔ, eye megagbugbɔ de ŋugble le nu si wòle be wòanɔ vevie nam le agbe me ŋu. Menyae be Biblia ate ŋu akpe ɖe nye fomea ŋu, eya ta mena Yehowa Ðasefowo va nɔ Biblia srɔ̃m kplim. Gake srɔ̃nye melɔ̃ Ðasefowo fe nya kura o. Esi mede Ðasefowo fe kpekpe aɖe la, srɔ̃nye gblɔ nam be ne nyemedzudzɔ Biblia-sɔsrɔ̃ o la, ke ɖeko míaklã. Esi wòva glom la, mewɔ efe didia dzi nɛ hetso kadodo me kple Ðasefoawo. Eva vem emegbe be nyemete ŋu wɔ nu si menya be eyae nye nyuitɔ la o.
Gbe ɖeka, nye dɔwɔhatiwo tsɔ amamaɖeɖenuwɔna aɖewo fiam. Ekpɔkpɔ do dzidzɔ nam gake egana nye lãme ble fu hã, eye nye dzitsinya bu fɔm vevie ŋutɔ. Nu siwo mesrɔ̃ le Biblia me va yi la na mexɔe se be Mawu ahe to nam. Gake esi meyi edzi le nu mawo kpɔm geɖe wu la, wo kpɔkpɔ megaɖea fu na nye dzitsinya o. Amamaɖeɖenuwɔnawo kpɔkpɔ va zu numame nam mlɔeba.
Le fe 20 siwo kplɔe ɖo me la, ɖeko meva nɔ tetem ɖa xaa tso nu nyui siwo danye fiam va yi la gbɔ. Nu siwo fãm menɔ ɖe susu me la va nɔ ŋusẽ kpɔm ɖe nye nuwɔnawo dzi. Megblɔa nya fafãwo hetsɔa gbegblẽnyawo ka ahatsee. Susu nyuitɔ meganɔ asinye ku ɖe gbɔdɔdɔ ŋu o. Togbɔ be nye kple srɔ̃nye míegali hã la, meganɔ nyɔnu bubuwo gbɔ dem. Gbe ɖeka, mekpɔ ahuhɔ̃e me hegblɔ na ɖokuinye be, ‘Melé fu wò.’ Meva nyɔ ŋu ɖokuinye le esi tefe be made bubu ɖokuinye ŋu.
Nye srɔ̃ɖeɖea me va gblẽ eye metɔtɔ le agbe me ŋutɔ. Medo gbe ɖa na Yehowa tso dzi blibo me. Megadze Biblia-sɔsrɔ̃ gɔme ake togbɔ be fe blaeve sɔŋ va yi tso esime medzudzɔ hã. Kaka ɣemaɣi naɖo la, fofonye ku xoxo eye danye xɔ nyɔnyrɔ zu Yehowa Ðasefo.
ALE SI BIBLIA TRƆ NYE AGBENƆNƆ:
Vovototo gã aɖe va nɔ nye agbenɔnɔ kple mɔ nyuitɔ si nu Biblia fia mí be míanɔ agbe le la dome. Gake fifia ya meɖoe kplikpaa be makpɔ susu me fe akɔdzeanyi si fe ŋugbe Biblia do la. Medze agbagba vevie be madzudzɔ nya fafãwo gbɔgblɔ eye madzudzɔ dzikudodo kabakaba. Tsɔ kpe ɖe eŋu la, medzudzɔ agbe gbegblẽ nɔnɔ, tsatsadada, aha tsu nono kple nye dɔtɔ fifi.
Nye dɔwɔhatiwo mese nu si tae medi be matrɔ nye agbenɔnɔ keŋkeŋ azɔ la gɔme o. Wodze agbagba fe etɔ̃ sɔŋ be yewoana magatrɔ ɖe agbe si menɔ tsã la ŋu ake. Ne meda fu vie, le kpɔɖeŋu me, ne medo dɔmedzoe alo gblɔ nya madzeto aɖe la, wodoa dzidzɔɣli gblɔna be: “Aha! Joe si míenya la trɔ gbɔ.” Nya mawo veam ŋutɔ! Ewɔna nam enuenu be medo kpo nu.
Kɔmpiuta dzi amamaɖeɖenuwɔnawo kple agbalẽ me tɔwo siaa bɔ ɖe nye dɔwɔfea ŋutɔ. Nye dɔwɔhatiwo ɖoa nu fafã mawo ɖe wo nɔewo to kɔmpiuta dzi edziedzi, abe ale si nye hã menɔ ewɔm tsã ene. Menɔ agbagba dzem be maɖe asi le nye numamea ŋu, gake woawo hã woɖoe kplikpaa be yewoade afɔ atame nam. Meɖe nyaa dzi na ame si nɔ Biblia srɔ̃m kplim la be wòakpe ɖe ŋunye ahade dzi fo nam. Exɔ dzigbɔɖi ɖo tom esime menɔ nye dzimenyawo gblɔm nɛ. Ezã mawunyakpukpui siwo ku ɖe nye kuxia ŋu tsɔ fia ale si mawɔ aɖu ɖokuinye dzi lam, eye wòde dzi fo nam be manɔ gbe dom ɖa na Yehowa madzudzɔmadzudzɔe be wòakpe ɖe ŋunye.—Psalmo 119:37.
Gbe ɖeka, meyɔ nye dɔwɔhatiwo míekpe ta. Esi wova fo fu la, megblɔ na wo be woana biya ŋutsuawo dometɔ eve siwo ʋu eme be aha tsu nono zu numame na yewo tsã la. Wo katã woxɔ edzi be: “Aleke wɔ nàgblɔ nya ma? Ŋutsu siawo le agbagba dzem be yewoaɖu nu si zu numame na wo la dzi!” Eya ta megblɔ na wo be: “Avu ma ke wɔm nye hã mele.” Tso gbe ma gbe dzi koa, wose egɔme nam be avu blibo wɔm mele be maɖu amamaɖeɖenuwɔnawo kpɔkpɔ fe numamea dzi, eye womegafonɛ ɖe nunye be magatrɔ ɖe nye agbenɔnɔ tsãtɔa ŋu o.
Mlɔeba le Yehowa fe kpekpeɖeŋu me la, medzudzɔ amamaɖeɖenuwɔnawo kpɔkpɔ. Le fe 1999 me la, mexɔ nyɔnyrɔ zu Yehowa Ðasefo, eye meda akpe na Mawu be wògana mɔnukpɔkpɔm be manɔ agbe dzadzɛ ahakpɔ dzidzɔ le agbe me.
Fifia meva se nu si tae Yehowa lé fu nu siwo me mefo ɖokuinye ɖo vĩi ɣeyiɣi didi ma gbegbe ɖo la gɔme. Esi wònye Fofo lɔ̃ame ta la, edi be yeakpɔ tanye tso nu siwo amamaɖeɖenuwɔnawo kpɔkpɔ gblẽna le ame ŋu la si me. Lododowo 3:5, 6 me nyawo le etefe vavã! Afi ma gblɔ be: “Ðo ŋu ɖe Yehowa ŋu tso dzi blibo me, eye mègaɖo ŋu ɖe wò ŋutɔ wò gɔmesese ŋu o. Lé ŋku ɖe eŋu le wò mɔwo katã dzi, ekema ana wò mɔwo nadzɔ.” Menye ɖeko Biblia me mɔfiamewo kpɔ tanye ko evɔ o, ke wona mekpɔ dzidzedze ŋutɔŋutɔ hã.—Psalmo 1:1-3.
VIÐE SIWO MEKPƆ:
Tsã la, menyɔa ŋu ɖokuinye, gake fifia ya mesena le ɖokuinye me be bubu le ŋunye eye nye dzi dze eme. Mele agbe dzadzɛ nɔm, eye mekpɔe be Yehowa tsɔ nye nu vɔ̃wo kem eye wòle kpekpem ɖe ŋunye. Le fe 2000 me la, meɖe Karolin, si nye Kristotɔ dzetugbe aɖe si lɔ̃ Yehowa abe ale si nye hã melɔ̃ Yehowa ene. Míeli ɖekae le ŋutifafa me. Mɔnukpɔkpɔ gã aɖee wònye na mí be míele xexea me godoo fe Kristotɔwo fe habɔbɔ dzadzɛ si me tɔwo lɔ̃ wo nɔewo la me.


text:
Dzilawo—Mikpe Ðe Mia Viwo Ŋu Woadze “Nunya Hena Ðeɖekpɔkpɔ”
“Tso ɖevime kee nènya ŋɔŋlɔ kɔkɔeawo, siwo ate ŋu ana nàdze nunya hena ɖeɖekpɔkpɔ.”—2 TIM. 3:15.
1, 2. Nu ka tae dzila aɖewo tsia dzi ne wo viwo di be yewoaɖe adzɔgbe na Yehowa ahaxɔ nyɔnyrɔ?
ƑE SIA ƑE la, Biblia nusrɔ̃vi akpe geɖe ɖea adzɔgbe na Yehowa hexɔa nyɔnyrɔ. Wo dometɔ geɖe nye ɖeviwo kple sɔhɛ siwo wonyi le nyatefea me eye wotiae be yewoanɔ agbemɔa dzi. (Ps. 1:1-3) Ne dzila Kristotɔe nènye la, ke ɖikeke mele eme o be èle mɔ kpɔm na gbe si gbe viwò axɔ nyɔnyrɔ.—Tsɔe sɔ kple 3 Yohanes 4.
2 Ke hã, ate ŋu adzɔ be nàtsi dzi hã. Ðewohĩ èkpɔ sɔhɛ aɖewo siwo xɔ nyɔnyrɔ, gake emegbe wova nɔ ɖi kem nenye be agbenɔnɔ ɖe Mawu fe mɔfiamewo nue nye nyuitɔ. Wo dometɔ aɖewo do le nyatefea me gɔ̃ hã. Eya ta, ɖewohĩ àtsi dzi be ye via ate ŋu adze Yehowa subɔsubɔ gɔme nyuie gake lɔlɔ̃ si le esi na nyatefea nu ava tsi. Ðewohĩ, ɖevia ava wɔ nu abe fe alafa gbãtɔ me Efeso hamea me tɔwo ene. Yesu gblɔ tso wo ŋu be: “Ègblẽ lɔlɔ̃ si nɔ asiwò gbã la ɖi.” (Nyaɖ. 2:4) Aleke nàwɔ afo asa na esia eye nàkpe ɖe viwòa ŋu ‘wòatsi ahakpɔ ɖeɖe’? (1 Pet. 2:2) Timoteo fe kpɔɖeŋua me dzodzro ana míakpɔ ŋuɖoɖoa.
‘ÈNYA ŊƆŊLƆ KƆKƆEAWO’
3. (a) Aleke Timoteo wɔ va zu Kristotɔ, eye aleke wòwɔ nu ɖe Kristo fe nufiafiawo ŋui? (b) Nu vevi etɔ̃ siwo nusɔsrɔ̃ lɔ ɖe eme ka dzie Paulo tɔ asii na Timoteo?
3 Anɔ eme be esi apostolo Paulo yi Listra zi gbãtɔ le fe 47 Kristotɔwo Ŋɔli mee Timoteo se nu tso Yesu fe nufiafiawo ŋu zi gbãtɔ. Anɔ eme be fewuivi koe Timoteo nye ɣemaɣi, ke hã, enɔ agbe ɖe nu siwo wòsrɔ̃ la nu. Ƒe eve megbe la, eva zu Paulo fe mɔzɔhati. Ƒe 16 aɖewo megbe la, Paulo ŋlɔ ɖo ɖe Timoteo bena: “Nɔ nu siwo nèsrɔ̃, eye nèkpɔ kakaɖedzi le wo ŋu hexɔ wo dzi se la me, elabena ènya ame siwo gbɔ nèsrɔ̃ wo le, eye be tso ɖevime kee nènya ŋɔŋlɔ kɔkɔeawo [Hebri Ŋɔŋlɔawo], siwo ate ŋu ana nàdze nunya hena ɖeɖekpɔkpɔ to Kristo Yesu dzixɔse me.” (2 Tim. 3:14, 15) De dzesii be Paulo tɔ asi nu etɔ̃ aɖewo dzi: (1) Timoteo nya ŋɔŋlɔ kɔkɔeawo, (2) ekpɔ kakaɖedzi le nu siwo wòsrɔ̃ ŋu hexɔ wo dzi se, eye (3) edze nunya hena ɖeɖekpɔkpɔ to Kristo Yesu dzixɔse me.
4. Dɔwɔnu kawoe nède dzesii be woɖea kpe ŋutɔ le nufiafia viwòwo me? (Kpɔ nɔnɔmetata si le nyati sia fe gɔmedzedze.)
4 Esi nènye dzila Kristotɔ ta la, èdi be viwòa nanya ŋɔŋlɔ kɔkɔeawo, si lɔ Hebri Ŋɔŋlɔawo kple Kristotɔwo Ƒe Hela Ŋɔŋlɔawo siaa ɖe eme egbea. Ðevi suewo gɔ̃ hã ate ŋu asrɔ̃ nu tso amewo kple nudzɔdzɔ siwo ŋu wofo nu tsoe le Biblia me la ŋu le wofe ŋutete nu. Yehowa fe habɔbɔa trɔ asi le dɔwɔnu gbogbo aɖewo ŋu be dzilawo nazã atsɔ akpe ɖe wo viwo ŋu. Esiawo dometɔ kawoe le mia degbe me? Ðo ŋku edzi be Ŋɔŋlɔawo ŋuti sidzedzee nye gɔmeɖoanyi si ana fomedodo kplikplikpli nanɔ ame kple Yehowa dome.
‘ÈKPƆ KAKAÐEDZI LE WO ŊU HEXƆ WO DZI SE’
5. (a) Nu kae wòfia be ame ‘nakpɔ kakaɖedzi le nu ŋu ahaxɔ edzi ase’? (b) Aleke míewɔ nya be Timoteo kpɔ kakaɖedzi le Yesu ŋuti nya nyui si wòsrɔ̃ la ŋu hexɔ edzi se?
5 Ele vevie be ame nanya ŋɔŋlɔ kɔkɔeawo. Ke hã, ŋɔŋlɔawo zazã atsɔ ahe ɖeviwo bia nu geɖe wu nufiafia wo tso amewo kple nudzɔdzɔ siwo ŋu wofo nu tsoe le Biblia me ŋu dzro ko. Wogblɔ tso Timoteo ŋu be ‘ekpɔ kakaɖedzi le nu siwo wòsrɔ̃ la ŋu hexɔ wo dzi se.’ Le Helagbea nu la, nyagbe ma fia be “woaka ɖe nane dzi bliboe” alo “woalɔ̃ ɖe nyatefenya vevi aɖe dzi bliboe.” Timoteo nya Hebri Ŋɔŋlɔawo tso efe ɖevime ke. Emegbe ekpɔ kpeɖodzi sẽŋu siwo na wòva ka ɖe edzi be Yesu ye nye Mesia la. Ne míagblɔe bubui la, kakaɖedzi si su esi la na wòxɔ nu siwo wònya la dzi se. Timoteo xɔ nya nyuia dzi se ale gbegbe be eʋãe wòxɔ nyɔnyrɔ heva zu Paulo fe zɔhɛ le dutanyanyuigbɔgblɔdɔa me.
6. Aleke nàte ŋu akpe ɖe viwòwo ŋu be woakpɔ kakaɖedzi le nu siwo wosrɔ̃ le Mawu fe Nyaa me ŋu ahaxɔ wo dzi ase?
6 Aleke nàte ŋu akpe ɖe viwòwo ŋu woakpɔ kakaɖedzi le nu siwo wosrɔ̃ ŋu ahaxɔ wo dzi ase, abe ale si wònɔ le Timoteo gome ene? Gbã la, ebia dzigbɔɖi. Kakaɖedzi mesua ame si le zã ɖeka kple efe dodo me o, eye viwòwo maxɔ nu siwo dzi nèka ɖo la dzi ase le esi nèka ɖe wo dzi ta ko o. Ehiã be ɖevi ɖe sia ɖe nawɔ eya ŋutɔ fe “tamebubuŋutete” ŋu dɔ be wòakpɔ kakaɖedzi le Biblia me nyatefea ŋu. (Xlẽ Romatɔwo 12:1.) Esi nènye dzila ta la, akpa vevi aɖe li nàwɔ le go sia me, vevietɔ ne viwòa bia nyabiasewo. Na míadzro esia fe kpɔɖeŋu ɖeka me.
7, 8. (a) Aleke dzila Kristotɔ aɖe wɔa nu dzigbɔɖitɔe le nufiafia via gome? (b) Ɣekaɣie wòva hiã be wò hã nàgbɔ dzi ɖi na viwò?
7 Thomas, si nye vifofo si si vinyɔnuvi si xɔ fe 11 le la gblɔ be: “Vinyea tea ŋu biana be, ‘Ðe wòanye be nuwo fe tɔtrɔ vivivi dzie Yehowa to wɔ nu gbagbewo ɖe anyigba dzia?’ alo, ‘Nu ka tae mímekpɔa gome le nuwɔnawo abe akɔdada ene me kple susu be nuwo naka ɖe eme wu le dukɔa me o?’ Ɣeaɖewoɣi la, ɖe meléa ɖokuinye ale be magava nɔ nu si dzi wòle be wòaxɔ ase la ɖom nɛ o. Menye nyatefenya ɖeka aɖe gbɔgblɔ kã ye ana kakaɖedzi nasu esi o, ke boŋ kpeɖodzinya viviviwoe.”
8 Thomas nyae hã be nufiafia bia dzigbɔɖi. Le nyatefe me la, Kristotɔwo katã hiã dzigbɔɖi. (Kol. 3:12) Thomas nyae hã be ahiã be yeanɔ nu me dzrom kple ye via edziedzi hena ɣeyiɣi didi aɖe. Ehiã be wòakpe ɖe via ŋu be wòade ŋugble le Ŋɔŋlɔawo ŋu ale be wòate ŋu aka ɖe nu siwo srɔ̃m wòle la dzi. Thomas gblɔ be: “Mía kple srɔ̃nye míedina be míanya nenye be mía via xɔ nu si srɔ̃m wòle la dzi se eye wòse egɔme, vevietɔ ne nya veviwo fɔ ɖe te. Ne ebia nyawo la, mekpɔnɛ be esia sɔ ŋutɔ. Le nyatefe me la, matsi dzi nenye be elɔ̃na ɖe nya siwo míegblɔ dzi gake mebiaa nyawo o.”
9. Aleke nàte ŋu aku Mawu fe Nyaa ɖe to me na viwòwo?
9 Ne dzilawo gbɔa dzi ɖi fiaa nu wo viwo la, ʋɛʋɛʋɛ la, ɖeviawo ava se nu si dzi woxɔ se la fe “kekeme kple didime kple kɔkɔme kpakple goglome gɔme.” (Ef. 3:18) Míate ŋu afia nu wo wòasɔ ɖe wofe fexɔxɔ kple ŋutetewo nu. Zi ale si wole kakaɖedzi geɖe wu kpɔm le nu siwo srɔ̃m wole ŋu la, zi nenemae wòanɔ bɔbɔe na wo wu be woaʋli wofe dzixɔsewo ta le wofe sukuhatiwo kple ame bubuwo ŋkume. (1 Pet. 3:15) Le kpɔɖeŋu me, ɖe viwòwo ate ŋu azã Biblia atsɔ aɖe nu si dzɔna ɖe ame dzi ne eku mea? Ðe wokpɔe be susu le nu si Biblia gblɔ tso nyaa ŋu mea? * Nyatefee, ebia dzigbɔɖi be nàku Mawu fe Nyaa ɖe to me na viwòa, gake eɖea vi mlɔeba.—5 Mose 6:6, 7.
10. Nu kae wòle be wòawɔ akpa vevi aɖe le nufiafia ɖeviwo me?
10 Kpɔɖeŋu nyui si nàɖo hã awɔ akpa vevi aɖe be xɔse sẽŋu nasu viwòwo si. Stephanie, si nye vidada aɖe si si vinyɔnuvi etɔ̃ le, gblɔ be: “Tso esime ɖeviawo nɔ sue la, mebiaa ɖokuinye be, ‘Ðe mefoa nu na vinyewo tso nu si tae nye ŋutɔ meka ɖe edzi be Yehowa li, elɔ̃ mí, eye efe mɔwo dzɔ ŋua? Ðe vinyewo kpɔnɛ kɔtɛ le ŋunye be melɔ̃ Yehowa vavã?’ Ne kakaɖedzi mele nye ŋutɔ asinye o la, ke nyemate ŋu akpɔ mɔ be wòanɔ vinyewo si o.”
ALE SI WOADZE “NUNYA HENA ÐEÐEKPƆKPƆ”
11, 12. Nu kae nye nunya, eye nu ka tae míate ŋu afo nya ta be nunya mele fexɔxɔ me kokoko o?
11 Abe ale si míekpɔe va yi ene la, (1) Ŋɔŋlɔawo ŋuti sidzedze su Timoteo si, eye (2) eka ɖe nu siwo dzi wòxɔ se la dzi. Gake nu kae Paulo wɔnɛ esi wògblɔ be ŋɔŋlɔ kɔkɔeawo ate ŋu ana Timoteo nadze “nunya hena ɖeɖekpɔkpɔ”?
12 Insight on the Scriptures, (Étude perspicace des Écritures) Babla 2 lia ɖe eme be le Biblia me la, nunya fia be “ŋutete nanɔ ame si be wòazã sidzedze kple nugɔmesese atsɔ akpɔ kuxiwo gbɔ, wòatsɔe afo asa na afɔkuwo alo ado le wo me, wòatsɔe aɖo taɖodzinu aɖewo gbɔ, alo wòaɖo aɖaŋu na amewo be woawɔe nenema. Nunya fe amesimanɔmanɔ nye bometsitsi.” Biblia gblɔ be “bometsitsi bla ɖe ɖevi fe dzi ŋu.” (Lod. 22:15) Ekema eme kɔ fãa be esi bometsitsi nye nunya fe amesimanɔmanɔ ta la, nunya fe amesinɔnɔ fia be ame tsi le susu me. Menye fe si ame aɖe xɔe afia be etsi le gbɔgbɔ me o, ke boŋ ale si wòvɔ̃a Yehowa eye wòdina be yeawɔ efe sewo dzie aɖee afia.—Xlẽ Psalmo 111:10.
13. Aleke ɖeviwo ate ŋu aɖee afia be yewodze nunya hena ɖeɖekpɔkpɔ?
13 Ne ɖeviwo tsi le gbɔgbɔ me la, womeɖea mɔ wofe nudzodzrowo kple ɖevi bubuwo fe nyafoɖeamenuwo ‘foa wo yina gbɔna henyamaa wo abe futsotsoewo ene’ o. (Ef. 4:14) Ke boŋ, wonaa hehe “wofe nugɔmeseseŋutetewo” ale be “woate ŋu ade vovo nyui kple vɔ̃ dome.” (Heb. 5:14) Wotsoa nya me le nunya me ne wo dzilawo alo ame tsitsi bubuwo mele wo kpɔm o gɔ̃ hã, eye esia ɖenɛ fiana be wole ŋgɔ yim ɖo ta tsitsinyenye gbɔ. (Flp. 2:12) Nunya sia tɔgbie hiã hena ɖeɖekpɔkpɔ. (Xlẽ Lododowo 24:14.) Aleke nàte ŋu akpe ɖe viwòwo ŋu be nunya sia nasu wo si? Gbã la, kpɔ egbɔ be Biblia fe agbenɔnɔ ŋuti mɔfiame siwo me nèléna ɖe asi la me kɔ na viwòwo. To wò nyawo kple kpɔɖeŋu siwo nèɖona dzi la, na woakpɔe be mɔfiame siwo le Mawu fe Nyaa me dzie nèwɔna.—Rom. 2:21-23.
14, 15. (a) Nya vevi kawo ŋue wòle be ɖevi alo sɔhɛ si di be yeaxɔ nyɔnyrɔ la nade ŋugble le? (b) Aleke nàte ŋu akpe ɖe viwòwo ŋu woabu yayra siwo Mawu fe sewo dzi wɔwɔ hena vɛ ŋu?
14 Ke hã, be nàkpe ɖe viwòwo ŋu woatu xɔse ɖo la, ebia nu geɖe wu nu si nyo kple nu si menyo o gbɔgblɔ na wo ko. Anyo be nàkpe ɖe wo ŋu woade ŋugble le biabiawo abe esiawo ene ŋu: ‘Nu ka tae Biblia de se ɖe nuwɔna aɖewo siwo dzroa ŋutilã la ŋu? Nu kae na meka ɖe edzi be Biblia me mɔfiamewo dzi wɔwɔe aɖe vi nam ɣeawokatãɣi?’—Yes. 48:17, 18.
15 Ele be woakpe ɖe ɖevi si di be yeaxɔ nyɔnyrɔ la ŋu be wòade ŋugble la nya bubu aɖe hã ŋu. Eyae nye ale si wòsena le eɖokui me ku ɖe agba si Kristotɔnyenye ada ɖe edzi la ŋu. Ne eva zu Kristotɔ la, viɖe kawoe ado tso eme? Kuxi kawo mee wòato? Aleke viɖeawo fo kuxiawo tae? (Marko 10:29, 30) Nu mawoe ate ŋu ado mo ɖa le efe nyɔnyrɔxɔxɔ megbe. Eya ta, ele vevie ŋutɔ be ame nabu nya mawo ŋu nyuie hafi axɔ nyɔnyrɔ. Ne wokpe ɖe ɖeviwo ŋu wode ŋugble le yayra siwo toɖoɖo hena vɛ kple tomaɖomaɖo me tsonuwo ŋu nyuie la, esia ana woaka ɖe nya vevi aɖe dzi. Eyae nye ka? Eyae nye be Biblia me mɔfiamewo dzi wɔwɔ aɖe vi na wo ɣeawokatãɣi.—5 Mose 30:19, 20.
NE ÐEVI SI XƆ NYƆNYRƆ ƑE XƆSE LE GBƆDZƆGBƆDZƆM
16. Nu kae dzilawo awɔ ne wo vi si xɔ nyɔnyrɔ la fe xɔse le gbɔdzɔgbɔdzɔm?
16 Ke ne edzɔ be viwò de asi ɖikeke me ɣeaɖeɣi le efe nyɔnyrɔxɔxɔ megbe ɖe? Le kpɔɖeŋu me, nu siwo le xexea me la ate ŋu ava nɔ sɔhɛ si xɔ nyɔnyrɔ la dzrom alo ava nɔ ɖi kem nenye be nunya le eme be ame nanɔ agbe ɖe Biblia fe mɔfiamewo nu. (Ps. 73:1-3, 12, 13) Ale si nàkpɔ nya siawo tɔgbi gbɔe la ate ŋu ana viwòa natiae be yeayi edzi asubɔ Yehowa loo alo yeadzudzɔ Yehowa subɔsubɔ. Viwòa gakpɔtɔ le sue alo enye sɔhɛ o, ɖoe kplikpaa be yemakpe ŋgo kplii ɖe nya sia ta o. Ke boŋ, kpe ɖe eŋu wòakpɔe be èlɔ̃e eye èdi be yeakpe ɖe eŋu.
17, 18. Ne ɖikeke ɖo ɖevi alo sɔhɛ aɖe me la, aleke edzilawo ate ŋu akpe ɖe eŋu?
17 Ðevi alo sɔhɛ si xɔ nyɔnyrɔ la ɖe adzɔgbe na Yehowa xoxo. Adzɔgbeɖeɖe sia fia be edo ŋugbe be yealɔ̃ Mawu, eye efe lɔlɔ̃nu wɔwɔe anɔ vevie na ye wu nu bubu ɖe sia ɖe. (Xlẽ Marko 12:30.) Yehowa mebua ŋugbedodo ma nu tsɛ o, eye nenemae wòle be wòanɔ le míawo hã gome. (Nyagb. 5:4, 5) Ðo ŋku nya mawo dzi na viwòa lɔlɔ̃tɔe le ɣeyiɣi si sɔ dzi. Gake hafi nàɖe afɔ sia la, wɔ dɔwɔnu siwo Yehowa fe habɔbɔa na dzilawo la ŋu dɔ nyuie. Ewɔwɔ alea aʋu mɔ na wò be nàte gbe ɖe edzi nɛ be ŋkubiãnyae wònye be ame naɖe adzɔgbe na Yehowa anye Kristotɔ xɔnyɔnyrɔ, eye yayrawo dona tso eme hã.
18 Le kpɔɖeŋu me, aɖaŋuɖoɖo nyuiwo le Questions Young People Ask—Answers That Work (Les jeunes s’interrogent — Réponses pratiques) Babla 1 fe megbenya si fe tanyae nye “Nya Siwo Dzilawo Biana” la me. Wogblɔ le afi ma be: “Mègatsɔ dzitsitsi fo nya ta be viwòa gbe nu le wò xɔse gbɔ o. Zi geɖe la, anye be nanewo me tomee wòle tae.” Ate ŋu anye be sɔhɛwo fe nyafoɖeamenue. Alo ate ŋu anye be akogotsitsie le fu ɖem nɛ, alo ese le eɖokui me be ye tɔ sɔhɛ Kristotɔ bubuwo le agbagba dzem le Yehowa subɔsubɔ me wu ye. Megbenyaa gblɔ yi edzi be: “Le go siawo tɔgbi me la, menye wò dzixɔseawo ŋutɔ ŋue nyaa ku ɖo o. Nu siwo wɔe be agbenɔnɔ ɖe efe dzixɔsewo nu le sesẽm nɛ fifia la koŋ gbɔe kuxia tso.” Wogaɖo aɖaŋu bubuwo le megbenyaa me ku ɖe ale si dzila Kristotɔ ate ŋu akpe ɖe sɔhɛ si fe xɔse le gbɔdzɔgbɔdzɔm la ŋu.
19. Aleke dzilawo ate ŋu akpe ɖe wo viwo ŋu woadze “nunya hena ɖeɖekpɔkpɔ”?
19 Agbae wònye be nàhe viwòwo “le Yehowa fe amehehe kple nuxɔxlɔ̃ me,” gake eganye mɔnukpɔkpɔ hã. (Ef. 6:4) Abe ale si míekpɔe va yi ene la, taɖodzinu ma gbɔ ɖoɖo bia nu geɖe wu Biblia me nyawo fiafia wo ko. Ele be woakpe ɖe wo ŋu woaka ɖe nu siwo srɔ̃m wole hã dzi. Ɛ̃, ele be wofe kakaɖedzia me nasẽ ale gbegbe be wòaʋã wo woaɖe adzɔgbe na Yehowa ahasubɔe kple dzi blibo. Neva eme be Yehowa fe Nya la, efe gbɔgbɔa kple wò agbagbadzedzewo nakpe ɖe viwòwo ŋu woadze “nunya hena ɖeɖekpɔkpɔ.”
^ mm. 9 “Nu Ka Tututue Nye Biblia Ƒe Nufiafia?” fe nusrɔ̃gbalẽviawo nye dɔwɔnu nyui aɖe si ate ŋu akpe ɖe ɖeviwo kple tsitsiawo siaa ŋu be woase Biblia me nyatefewo gɔme ahaɖe wo me. Ele gbegbɔgblɔ geɖe me le jw.org. Àkpɔe le BIBLIA ƑE NUFIAFIAWO > BIBLIASƆSRƆ̃ ƑE DƆWƆNUWO.


text: 21 Fia fe dzi le abe tɔʋu ene le Yehowa si me.+Afi sia afi si Wòlɔ̃ lae wòtrɔnɛ ɖo.+2 Ame fe mɔwo katã dzɔ le eya ŋutɔ ŋkume,+Ke Yehowae dzroa dziwo me* kpɔna.+3 Nu dzɔdzɔe kple nu si le etefe wɔwɔDzea Yehowa ŋu wu vɔsa.+4 Dadaŋkuwo kple dzi si vu gblotoo laNye ame vɔ̃ɖiwo fe akaɖi, evɔ wòhenye nu vɔ̃.+5 Veviedola fe ɖoɖowo hea dzidzedzekpɔkpɔ* vanɛ,+Ke ame sia ame si tsia klokloklo la, hiã atui.+6 Kesinɔnu si wotsɔ alakpaɖe kpɔ la,Le abe fufu dzro si nu yina kaba ene, ku fe mɔ̃ wònye.*+7 Ame vɔ̃ɖiwo fe ŋutasẽnuwɔwɔe akplɔ wo ayi,+Elabena wogbe nu si le etefe la wɔwɔ.8 Fɔɖila fe mɔwo le gɔdɔ̃gɔdɔ̃,Ke fɔmaɖila fe nuwɔnawo toa mɔ ɖeka.+9 Enyo be woanɔ dzogoe dzi le xɔ taWu be woanɔ afe ɖeka me kple srɔ̃nyɔnu dzrewɔla.*+10 Vɔ̃wɔwɔ le ame vɔ̃ɖi* dzrom vevie;+Mekpɔa nublanui na ehavi o.+11 Ne wohe to na fewuɖula la, ame makpɔnutefe dzea nunya,Eye ne wokpe ɖe nunyala ŋu wòse nuwo gɔme nyuie la, sidzedze sua esi.*+12 Dzɔdzɔetɔ la dzea si ame vɔ̃ɖiwo fe afe;Eye wòkplɔa ame vɔ̃ɖiwo fua gbegblẽ me.+13 Ame sia ame si doa toku ame dahe fe ɣlidodo la,Eya ŋutɔ hã ado ɣli, ke womatɔ nɛ o.+14 Adzamenunana tsia dziku nu,+Eye zãnu si wona le bebeme* la tsia dɔmedzoe nu.15 Dzidzɔe wònye na ame dzɔdzɔe be yeawɔ nu si le etefe,+Ke ame siwo tsɔ nu vɔ̃ɖi wɔwɔ ɖo dɔe ya la, ŋɔdzie wònye na wo.16 Ame si tra tso gɔmesese fe mɔ dzi la,Agbɔ ɖe eme le ame kuku siwo ŋu wɔna vɔ le la fe ha me.+17 Ame si lɔ̃a agbeɖuɖu la, hiã atui;+Ame si lɔ̃a wain kple ami la makpɔ ho o.18 Ame vɔ̃ɖi nye avulénu ɖe ame dzɔdzɔe nu,Eye ame mawɔnutefe ɖe ame si wɔa nu si le etefe nu.+19 Enyo be woanɔ gbedadafoWu be woanɔ srɔ̃nyɔnu dzrewɔla* dzikudola gbɔ.+20 Nu xɔasiwo kple ami nɔa nunyala fe afe me,+Ke bometsila ya agblẽ efe nuwo dome.*+21 Ame sia ame si tia dzɔdzɔenyenye kple lɔlɔ̃ vavã yome la,Efe asi atu agbe, dzɔdzɔenyenye kple bubu.+22 Nunyala ate ŋu adze kalẽtɔwo fe du dziAhagblẽ wofe ŋusẽ si ŋu woɖoa dzi ɖo la dome.+23 Ame si kpɔa efe nu kple efe aɖe dzi laKpɔa eɖokui* ta tso xaxa me.+24 Dadala ɖokuiŋudzela si foa adegbe lae woyɔna beŊutsu dadala si wɔa nu ŋumaɖɔɖotɔe.+25 Kuviatɔ fe nudzodzroe wunɛ,Elabena efe asi gbe dɔwɔwɔ.+26 Nu meɖia fo nɛ gbe aɖeke gbe o,Ke ame dzɔdzɔe ya naa nu, eye memiaa asi ɖe nu dzi o.+27 Ame vɔ̃ɖi fe vɔsa nye ŋunyɔ;+Ʋuu keke wòahanye be etsɔe vɛ kple susu vɔ̃ɖi!*28 Aʋatsoɖasefo atsrɔ̃,+Ke ame si kea to nyuie la aɖi ɖase dzidzedzetɔe.*29 Ame vɔ̃ɖi ɖoa mo kplala,+Ke nu dzɔdzɔe wɔla fe mɔe ali ke.+30 Nunya alo gɔmesese alo tameɖoɖo aɖeke mate ŋu atsi tre ɖe Yehowa ŋu o.+31 Woblaa akpa na sɔ ɖe aʋawɔgbe ŋu,+Ke Yehowa si mee xɔname le.+


text:
ŊUTINYA 28
Ale Si Woɖe Mose Vidzĩ Lae
KPƆ vidzĩe, si le avi fam, eye wòlé afenɔvi la fe asibide la ɖa. Mose enye sia. Ènya amesi afenɔvi dzetugbee la nyea? Egipte-fiavinyɔnue, Farao ŋutɔŋutɔ fe vinyɔnue.
Mose dada ɣla efe vidzĩe la vaseɖe esime wòtsi xɔ ɣleti etɔ̃, elabena medi be Egiptetɔwo nawui o. Ke enya be ame aɖe akpɔ Mose, eyata nusi wòwɔ hetsɔ ɖe efe agbe nye esi.
Etsɔ kusi aɖe hetree nyuie be tsi nagage ɖe eme o. Azɔ etsɔ Mose mlɔ eme, eye wòtsɔ kusia da ɖe aɖa kɔkɔ, siwo le Nil-tɔsisia to la me. Wogblɔ na Mose nɔvinyɔnu Miryam be wòatsi tre ɖe adzɔge akpɔ nusi ava dzɔ.
Kasia Farao vinyɔnue nye si va tsi le ge le Nil-tɔsisia me. Enumake wòkpɔ kusia le gbe tsralawo me. Eyɔ efe dɔlanyɔnuwo dometɔ ɖeka hegblɔ be: ‘Yi ɖakɔ kusi ma vɛ nam.’ Esi fiavinyɔnu la ʋu kusia la, vidzĩe dzeɖekɛ aɖee nye si wòkpɔ! Mose, vidzĩe la le avi fam, eye efe nu wɔ nublanui na fiavinyɔnu la. Medi be yeana woawui o.
Tete Miryam va do. Àte ŋu akpɔe le nɔnɔmetata la me. Miryam bia Farao vinyɔnua bena: ‘Nyemayi aɖayɔ Hebri-nyɔnu aɖe vɛ be wòana no ɖevi la na wò oa?’
Fiavinyɔnu la gblɔ be: ‘Ẽ, heyi.’
Eye Miryam fu du kaba ɖagblɔe na dadaa. Esi Mose dada va ɖo fiavinyɔnua gbɔ la, fiavinyɔnu la gblɔ nɛ bena: ‘Xɔ ɖevi sia, eye nàna noe nam, eye maxe fe na wò.’
Eyata Mose dadae kpɔ eya ŋutɔ via dzi. Emegbe esi Mose tsi nyuie la, ekplɔe yi na Farao vinyɔnu la, eye wòxɔe wɔ eya ŋutɔ viae. Alea wòva dzɔe be Mose tsi le Farao fe afeme.


text:
Wonyi Ame Geɖewo To Ame Ʋɛwo Dzi
“Esi [Yesu ŋe] aboloawo me vɔ la, ema wo na efe nusrɔ̃lawo, eye nusrɔ̃lawo hã ma wo na amehaawo.”
1-3. Ƒo nu tso ale si Yesu nyi ameha gã aɖe le Betsaida nutowo me ŋu. (Kpɔ nɔnɔmetata si le nyatia fe gɔmedzedze.)
KPƆ nudzɔdzɔa ɖa le susu me. (Xlẽ Mateo 14:14-21.) Do ŋgɔ teti na fe 32 M.Ŋ. fe Ŋutitotoŋkekenyuia ɖuɖu ye esia dzɔ. Ameha siwo dome ŋutsu siwo ade 5,000 le, hekpe ɖe nyɔnuwo kple ɖeviwo ŋu la, dze Yesu kple efe nusrɔ̃lawo yome yi tefe tsoabo aɖe si gogo Betsaida, si nye kɔfedu aɖe si le Galilea-fua fe dziehe futa.
2 Esi Yesu kpɔ amehaa la, wofe nu wɔ nublanui nɛ eye wòda gbe le wofe dɔnɔwo ŋu hefia nu geɖe wo tso Mawu Fiaɖufea ŋu. Esi fiẽsi ɖo la, nusrɔ̃lawo gblɔ na Yesu be wòaɖe asi le ameawo ŋu woayi kɔfe siwo te ɖe afi ma ŋu me aɖafle nuɖuɖu na wo ɖokuiwo. Gake Yesu gblɔ na efe nusrɔ̃lawo be: “Mia ŋutɔwo mina nu wo woaɖu.” Efe nyawo anya wɔ moya na wo, elabena nuɖuɖu si le wo si le sue ŋutɔ—abolo atɔ̃ kple tɔmelã sue eve koe.
3 Esi Yesu fe dɔme trɔ ɖe ameawo ŋu ta la, ewɔ nukunu aɖe—le nukunu sia gome la, Nyanyuigbalẽ ŋlɔla eneawo katã fo nu tso eŋu. (Marko 6:35-44; Luka 9:10-17; Yoh. 6:1-13) Yesu na efe nusrɔ̃lawo gblɔ na amehaa be woanɔ anyi ɖe gbeawo dzi hatsotso hatsotso, ɖewo 50, ɖewo 100. Esi wòdo gbe ɖa vɔ la, eŋe aboloawo kple tɔmelãwo me. Eyome le esi Yesu ŋutɔ nama nuɖuɖua na ameawo tẽe tefe la, ema wo na “efe nusrɔ̃lawo, eye nusrɔ̃lawo hã ma wo na amehaawo.” Nukutɔe la, nuɖuɖua su ame sia ame eye ɖe gatsi anyi! Bu eŋu kpɔ ko: Yesu nyi ame akpe geɖewo to ame ʋɛwo dzi—si nye efe nusrɔ̃lawo. *
4. (a) Nuɖuɖu ka tɔgbi nana ŋue Yesu tsi dzi ɖo vevie wu, eye nu ka tae? (b) Nu ka mee míadzro le nyati sia kple esi kplɔe ɖo me?
4 Nu si ŋu Yesu tsi dzi ɖo vevie wue nye gbɔgbɔmenuɖuɖu nana eyomedzelawo. Enyae be gbɔgbɔmenuɖuɖu, si nye nyatefenya siwo le Mawu fe Nya la me, kplɔa ame yia agbe mavɔ me. (Yoh. 6:26, 27; 17:3) Dɔmetɔtrɔ si ʋã Yesu wòtsɔ abolo kple tɔmelã nyi amehawo la kee ʋãe wòzã gafofo geɖe tsɔ fia nu eyomedzelawo. (Marko 6:34) Gake enɔ susu me nɛ hã be etefe madidi o, yeadzo le anyigba dzi atrɔ ayi dzifo. (Mat. 16:21; Yoh. 14:12) Aleke Yesu ayi edzi anyi eyomedzelawo le anyigba dzi ne eyi dzifo? Mɔnu sia dzi kee wòato—anyi ame geɖewo to ame ʋɛwo dzi. Gake ame kawoe anye ame ʋɛ siawo? Mina míakpɔ ale si Yesu zã ame ʋɛ aɖewo tsɔ nyi eyomedzela amesiamina geɖe siwo nɔ anyi le fe alafa gbãtɔ me la ɖa. Eyome le nyati si kplɔe ɖo me la, míadzro nyabiase vevi si ka mía dometɔ ɖe sia ɖe la me: Aleke míawɔ akpɔ ame ʋɛ siwo dzi Kristo to le mía nyim egbea la adze sii?
YESU TIA AME ƲƐAWO
5, 6. (a) Nyametsotso vevi kae Yesu wɔ be efe nusrɔ̃lawo nayi edzi akpɔ wofe gbɔgbɔmenuhiahiãwo le efe ku megbe? (b) Aleke Yesu dzra efe apostoloawo ɖo be woawɔ akpa vevi aɖe le efe ku megbe?
5 Ƒome fe ta nyui wɔa ɖoɖo siwo hiã ale be efe fomea nate ŋu ayi edzi akpɔ wofe nuhiahiãwo le efe ku megbe. Nenema ke Yesu, si ava zu Kristo hamea fe Ta la, wɔ ɖoɖowo be yefe nusrɔ̃lawo nayi edzi akpɔ wofe gbɔgbɔmenuhiahiãwo le yefe ku megbe. (Ef. 1:22) Le kpɔɖeŋu me, anɔ fe eve do ŋgɔ na Yesu fe ku la, ewɔ nyametsotso vevi aɖe. Etia ame ʋɛ siwo dzi wòato anyi ame geɖewo la dometɔ gbãtɔwo. Mina míakpɔ nu si dzɔ ɖa.
6 Esi Yesu do gbe ɖa zã bliboa katã vɔ la, etia apostolo 12 tso efe nusrɔ̃lawo dome. (Luka 6:12-16) Le fe eve siwo kplɔe ɖo me la, enɔ ŋutsu 12 siawo ŋu kplikplikpli eye wòfia nu wo to nya kple kpɔɖeŋuwo dzi. Enyae be nu geɖe li wòle be woasrɔ̃; le nyatefe me la, esia tae woyi edzi yɔ wo be ‘nusrɔ̃lawo’ ɖo. (Mat. 11:1; 20:17) Eɖo aɖaŋu na wo ku ɖe woawo ŋutɔwo fe gbɔdzɔgbɔdzɔ aɖewo koŋ ŋu, eye wòna hehe geɖe wo le gbefãɖeɖedɔa me. (Mat. 10:1-42; 20:20-23; Luka 8:1; 9:52-55) Edze fãa be enɔ wo dzram ɖo be woawɔ akpa vevi aɖe le efe ku kple dzifoyiyi megbe.
7. Aleke Yesu na míenya nu si koŋ ŋu apostoloawo atsi dzi ɖo?
7 Akpa kae apostoloawo awɔ? Esi fe 33 M.Ŋ. fe Pentekoste la nɔ ɖoɖom la, eva dze fãa be apostoloawo awɔ “dzikpɔkpɔdɔ.” (Dɔw. 1:20) Gake nu ka ŋue woatsi dzi ɖo wu? Míekpɔ esia le dze si Yesu ɖo kple apostolo Petro le efe tsitretsitsi megbe la me. (Mixlẽ Yohanes 21:1, 2, 15-17.) Yesu gblɔ na Petro le apostolo bubu aɖewo ŋkume be: “Nyi nye alẽ sueawo.” Yesu to ema dzi ɖee fia be yefe apostolowo anɔ ame ʋɛ siwo dzi yeato ana gbɔgbɔmenuɖuɖu ame geɖewo la dome. Aleke gbegbe nya siawo ɖe ale si Yesu lɔ̃a efe “alẽ sueawo” la fiae nye esi! *
ALE SI WONYI AME GEÐEWO TSO PENTEKOSTE DZI
8. Le Pentekoste-ŋkekea dzi la, aleke xɔsetɔ yeyeawo ɖee fia be yewokpɔ ame siwo zãm Kristo nɔ la dze sii kɔtɛ?
8 Tso fe 33 M.Ŋ. fe Pentekoste dzi la, apostoloawo dzie Kristo si wofɔ ɖe tsitre la to na gbɔgbɔmenuɖuɖu efe nusrɔ̃la amesiamina bubuawo. (Mixlẽ Dɔwɔwɔwo 2:41, 42.) Yudatɔwo kple ame siwo trɔ dzi me zu Yudatɔwo, siwo va zu Kristotɔ amesiaminawo gbe ma gbe la, kpɔ ame siwo zãm Kristo nɔ la dze sii kɔtɛ. Womehe ɖe megbe kura o, “woyi edzi lé fɔ ɖe apostoloawo fe nufiafiawo ŋu vevie.” Le agbalẽnyala aɖe fe nya nu la, Helagbe me dɔwɔnya si gɔme woɖe be “woyi edzi lé fɔ ɖe . . . ŋu” la fia “nuwɔna aɖe me léle ɖe asi sesĩe nutefewɔwɔtɔe kple susu katã tsɔtsɔ ɖo eŋu.” Xɔsetɔ yeyeawo di vevie be yewoasrɔ̃ Mawu fe Nya la me nyatefea, eye wonya ame siwo tututu gbɔ woakpɔe le. Wokpɔ apostoloawo si nu nutefewɔwɔtɔe be woaɖe Yesu fe nyawo kple nuwɔnawo kpakple ŋɔŋlɔ siwo ku ɖe eŋuti la me na yewo. *—Dɔw. 2:22-36.
9. Aleke apostoloawo tsɔ agba si le wo dzi be woanyi Yesu fe alẽawo la nu vevii?
9 Apostoloawo tsɔ agba si le wo dzi be woanyi Yesu fe alẽawo la nu vevii. Esia fe kpɔɖeŋue nye ale si wokpɔ nya sesẽ aɖe si fɔ ɖe te si ate ŋu ade mama hame yeye si woɖo me la gbɔe. Nukutɔe la, nya si fɔ ɖe te la ku ɖe ŋutilãmenuɖuɖu ŋu. Wonɔ ahosi Helagbedolawo gblẽm ɖi le gbe sia gbe nuɖuɖu mama me, gake wonɔ nuɖuɖu nam ahosi Hebrigbedolawo ya. Aleke apostoloawo kpɔ nya sesẽ ma gbɔe? “Ame wuieveawo” tia nɔviŋutsu adre siwo dze be woakpɔ nuɖuɖumama fe “dɔ vevi” la dzi. Ðikeke mele eme o be apostoloawo dometɔ akpa gãtɔ kpɔ gome le nuɖuɖumama na ameha siwo Yesu nyi nukutɔe la me. Gake wokpɔe be nu si hiã vevie wu fifiae nye be yewoatsɔ gbɔgbɔmenuɖuɖunana aɖo nɔfe vevitɔ. Eya ta wolé fɔ ɖe “nya la fe subɔsubɔdɔ” ŋu.—Dɔw. 6:1-6.
10. Aleke Kristo zã apostoloawo kple hamemetsitsi siwo nɔ Yerusalem lae?
10 Kaka fe 49 M.Ŋ. naɖo la, woɖo hamemetsitsi bubu siwo dze la be woakpe ɖe apostoloawo dometɔ siwo kpɔtɔ nɔ agbe la ŋu. (Mixlẽ Dɔwɔwɔwo 15:1, 2.) ‘Apostoloawo kple hamemetsitsi’ siawo siwo nɔ Yerusalem lae nye dɔdzikpɔha ɣemaɣi. Kristo, si nye hamea fe Ta, zã ŋutsu siwo dze fe fufofo sue sia be woakpɔ nya siwo fɔ ɖe te ku ɖe Kristotɔwo fe dzixɔsewo ŋu la gbɔ, eye woakpɔ gbefãɖeɖe Fiaɖufenyanyuia kple nufiafiadɔa dzi ahana eŋuti mɔfiamewo.—Dɔw. 15:6-29; 21:17-19; Kol. 1:18.
11, 12. (a) Nu kae ɖee fia be Yehowa yra ɖe mɔnu si dzi Via to nɔ hameawo nyim le fe alafa gbãtɔ me la dzi? (b) Aleke amewo wɔ nya ame siwo dzi Kristo to nɔ hameawo nyim le gbɔgbɔ me?
11 Ðe Yehowa yra ɖe mɔnu si dzi Via to nɔ hameawo nyim le fe alafa gbãtɔ me la dzia? Ðikeke mele eme o be eyra ɖe edzi! Aleke míewɔ nya? Dɔwɔwɔwo fe agbalẽa ka nya ta be: “Esi [apostolo Paulo kple efe mɔzɔhatiwo nɔ] duawo me tom la, wotsɔa nyametsotso siwo apostoloawo kple hamemetsitsi siwo le Yerusalem wɔ la ŋuti ɖoɖoawo naa wo, be woalé wo me ɖe asi. Ale, le nyatefe me la, hameawo yi edzi sẽ ŋu le xɔse me, eye wofe xexlẽme nɔ dzidzim ɖe edzi tso ŋkeke yi ŋkeke.” (Dɔw. 16:4, 5) De dzesii be nuwo dze edzi na hameawo esi wowɔ nu aduadu kple dɔdzikpɔha si nɔ Yerusalem. Ðe esia meɖo kpe edzi be Yehowa yra ɖe mɔnu si dzi Via to nɔ gbɔgbɔmenuɖuɖu nam hameawo la dzi oa? Mina míaɖo ŋku edzi be Yehowa fe yayra koe hea gbɔgbɔmenudzedziname vanɛ.—Lod. 10:22; 1 Kor. 3:6, 7.
12 Va se ɖe fifia la, míeva kpɔe be Yesu zã mɔnu aɖe koŋ le eyomedzelawo nyinyi me: Eyae nye be enyi ame geɖewo to ame ʋɛwo dzi. Ɣemaɣi la, ame siwo dzi wòto nyi amewo le gbɔgbɔ me la dze fãa. Apostoloawo, siwo nye dɔdzikpɔha la me tɔ gbãtɔwo, nɔ nu siwo ɖee fia kɔtɛ be Mawu nɔ megbe na wo la wɔm. Dɔwɔwɔwo 5:12 gblɔ be: “Dzesi kple nukunu geɖewo nɔ eme vam le dukɔ la dome to apostoloawo fe asi dzi.” * Eya ta susu aɖeke meli si tae ame siwo va zu Kristotɔwo nabia be, ‘Ame kawo tututu dzi tom Kristo le le efe alẽawo nyim?’ mahã o. Gake kaka fe alafa gbãtɔ nawu enu la, nuwo trɔ kura.
ƔEYIƔI SI ME GBE WUWLUIAWO SƆ GBƆ WU LUAWO
13, 14. (a) Tsitretsiɖeŋu ka ŋue Yesu xlɔ̃ nu tsoe, eye ɣekaɣie efe nyawo te emevava? (b) Tefe eve kawoe tsitretsiɖeŋua atso ava? (Kpɔ dzesidenyaa.)
13 Yesu gblɔe ɖi be Kristo hamea ado go tsitretsiɖeŋu. Ðo ŋku edzi be le Yesu fe nyagblɔɖikpɔɖeŋu si ku ɖe luawo kple gbe wuwluiawo ŋu me la, exlɔ̃ nu be woawu gbe wuwlui (siwo nye alakpa Kristotɔwo) ɖe luawo (siwo nye Kristotɔ amesiaminawo) dome. Egblɔ be woaɖe asi le fufofo evea siaa ŋu woatsi va se ɖe nuŋeɣi, si anye “nuɖoanyi aɖe fe nuwuɣi.” (Mat. 13:24-30, 36-43) Etefe medidi hafi Yesu fe nyawo te emevava o. *
14 Xɔsegbegbe dze egɔme ɣemaɣi le fe alafa gbãtɔ me Kristotɔwo dome. Gake Yesu fe apostolo wɔnutefewo nɔ abe “mɔxenu” ene, si na be aʋatsonufiafiawo megblẽ nu le hamea ŋu o. (2 Tes. 2:3, 6, 7) Ke hã le apostolo mamlɛtɔ fe ku megbe teti la, xɔsegbegbe va xɔ anyi nɔ koŋ, eye wònɔ dzidzim ɖe edzi le fe alafa geɖe siwo me nukuawo nɔ tsitsim la me. Le ɣeyiɣi mawo me la, gbe wuwluiawo, alo gbe vɔ̃ɖiawo, va sɔ gbɔ evɔ luawo ya nɔ ʋɛe. Ƒufofo aɖeke menɔ anyi si nɔ gbɔgbɔmenuɖuɖu nam amewo ɖe ɖoɖo nu o. Ke hã nɔnɔmeawo ava trɔ mlɔeba. Gake nyabiaseae nye be, Ɣekaɣie?
NUŊEƔI LA—AME KAE ANYI AMEWO?
15, 16. Nu nyui kawoe do tso Biblia Nusrɔ̃viawo fe Ŋɔŋlɔawo me dzodzro moveviɖoɖotɔe me, eye nyabiase kae fɔ ɖe te?
15 Esi ɣeyiɣi si me nukuawo nɔ tsitsim la gogo efe nuwuwu la, ame geɖe va nɔ ɖe tsɔm le Biblia me nyatefea me vevie. Ðo ŋku edzi be le fe 1870-awo me la, nyatefea dila anukwaretɔwo fe fufofo sue aɖe wɔ ɖeka heɖo Biblia klasswo. Woɖe wo ɖokui ɖa tso gbe wuwluiawo, siwo nye alakpa Kristotɔ siwo le Kristodukɔa fe sɔlemehawo kple wofe kɔmamawo me la, ŋu. Biblia Nusrɔ̃vi anukwaretɔ siawo tsɔ ɖokuibɔbɔ dzro Ŋɔŋlɔawo me veviedodotɔe, eye womelé woawo ŋutɔwo fe susuwo me ɖe asi kpaɖii o.—Mat. 11:25.
16 Nu nyuiwo do tso Biblia Nusrɔ̃viawo fe Ŋɔŋlɔawo me dzodzro moveviɖoɖotɔe alea me. Nɔviŋutsu kple nɔvinyɔnu wɔnutefe mawo klo nu le alakpadzixɔsewo ŋu eye wokaka gbɔgbɔmenyatefea, wota Biblia srɔ̃gbalẽwo hema wo yi didife ke. Ame siwo gbɔgbɔmenyatefea fe dɔ kple tsikɔ nɔ wuwum la kpɔ dzidzɔ ɖe wofe agbalẽwo ŋu eye kakaɖedzi su wo si be yewoke ɖe nyatefea ŋu. Eya ta nyabiase vevi aɖe fɔ ɖe te: Biblia Nusrɔ̃vi siwo nɔ anyi do ŋgɔ na fe 1914 lae nye fufofo si Kristo gblɔ ɖi be woanyi yefe alẽwoa? Ao. Ɣeyiɣi mawo gakpɔtɔ nye ɣeyiɣi si me nukuawo nɔ tsitsim, eye Kristo kpɔtɔ nɔ asi trɔm le fufofo si dzi wòato ana gbɔgbɔmenuɖuɖu amewo la ŋu. Ɣeyiɣia mede ɣemaɣi be woama alakpa Kristotɔ siwo le abe gbe wuwluiwo ene ɖa tso Kristotɔ vavã siwo nye luawo gbɔ o.
17. Nu vevi kawoe te dzɔdzɔ tso fe 1914 me?
17 Abe ale si míesrɔ̃e le nyati si do ŋgɔ me ene la, nuŋeɣia dze egɔme le fe 1914 me. Tso fe ma me la, nu ɖedzesi geɖewo te dzɔdzɔ. Woɖo Yesu zi dzi wòzu Fia, eye ŋkeke mamlɛawo dze egɔme. (Nyaɖ. 11:15) Tso fe 1914 va ɖo fe 1919 fe gɔmedzedze la, Yesu kple Fofoa wova lé ŋku ɖe gbɔgbɔmegbedoxɔa ŋu hekɔ eŋu. * (Mal. 3:1-4) Eyome tso fe 1919 me la, wodze luawo nu fofofu gɔme. Ðe ɣeyiɣia de mlɔeba be Kristo natia fufofo aɖe si ana gbɔgbɔmenuɖuɖu amewoa? Ɛ̃!
18. Ame kae Yesu gblɔ ɖi be yeaɖo, eye nyabiase vevi kae fɔ ɖe tso esime ŋkeke mamlɛawo dze egɔme?
18 Le Yesu fe nyagblɔɖi si ku ɖe nuwuɣia ŋu me la, egblɔe ɖi be yeaɖo kluvi aɖe si dzi yeato ana gbɔgbɔ me “nuɖuɖu . . . le ɣeyiɣi nyuitɔ dzi.” (Mat. 24:45-47) Ame kae anye kluvi ma? Abe ale si Yesu wɔe le fe alafa gbãtɔ me ene la, aganyi ame geɖewo to ame ʋɛwo dzi. Gake tso esime ŋkeke mamlɛawo dze egɔme la, nyabiase vevi si fɔ ɖe tee nye, Ame kawoe anye ame ʋɛ mawo? Nyati si kplɔe ɖo adzro nyabiase sia kple biabia bubu siwo ku ɖe Yesu fe nyagblɔɖia ŋu me.
^ mm. 3 Memama 3: Ɣebubuɣi la, Yesu nyi ŋutsu 4,000 nukutɔe hekpe ɖe nyɔnuwo kple ɖeviwo ŋu; le esia hã gome la, ema nuɖuɖua “na efe nusrɔ̃lawo, eye nusrɔ̃lawo hã ma wo na amehaawo.”—Mat. 15:32-38.
^ mm. 7 Memama 7: Le Petro fe agbenɔɣi la, dzifomɔkpɔkpɔe nɔ ‘alẽ sue’ siwo wòle be woanyi la katã si.
^ mm. 8 Memama 8: Esi wogblɔ be xɔsetɔ yeyeawo “[yi] edzi lé fɔ ɖe apostoloawo fe nufiafiawo ŋu vevie” la, esia ɖee fia be apostoloawo nɔ nu fiam wo edziedzi. Woŋlɔ apostoloawo fe nufiafia siawo dometɔ aɖewo ɖe agbalẽ siwo tso gbɔgbɔ me siwo le Kristotɔwo Ƒe Hela Ŋɔŋlɔawo me egbea la me.
^ mm. 12 Memama 12: Togbɔ be nusrɔ̃la bubuwo hã xɔ gbɔgbɔa fe nukununanawo hã la, edze fãa be zi geɖe la, apostolo aɖee daa asi ɖe wo dzi alo nɔa etefe hafi woxɔa nunana mawo.—Dɔw. 8:14-18; 10:44, 45.
^ mm. 13 Memama 13: Apostolo Paulo fe nya siwo le Dɔwɔwɔwo 20:29, 30 ɖee fia be tefe evee tsitretsiɖeŋu si ava hamea dzi la atso. Gbã la, alakpa Kristotɔwo (‘gbe wuwluiawo’) “age ɖe” Kristotɔ vavãwo dome. Evelia, “le [Kristotɔ vavãwo] ŋutɔwo dome la” ame aɖewo azu xɔsegbelawo ahanɔ “nya totrowo” gblɔm.


text:
SƆHƐWO BIANA BE
Nu Kae Mawɔ Ne Wowɔa Anyra Le Ŋunye?
Xlẽ aɖaŋu siwo hawòtiwo ɖo kple nya si nufiala aɖe gblɔ tso anyrawɔwɔ le ame ŋu ŋu eye nàwɔ dodokpɔ si le nyati sia fe nuwuwu.
Anyrawɔwɔ le ame ŋu menye fefenya kura o. Eŋlisiawo fe numekuku aɖe ɖee fia be sɔhɛ siwo wu wo ɖokuiwo siwo ŋu wofo nu tsoe le nyadzɔdzɔwo me la dometɔ 40 le alafa me tso anyrawɔwɔ le ame ŋu gbɔ.
Nu kae nye anyrawɔwɔ le ame ŋu?
Anyrawɔwɔ le ame ŋu yi ŋgɔ wu nu vevi wɔwɔ ame ko. Nu siwo gbɔna hã le eme.
Nya veamewo gbɔgblɔ ɖe ame ŋu. Celine si xɔ fe 20 gblɔ be: “
Nyɔnuviwo fe nyawo vena wu abi. Nyemaŋlɔ fewuɖuŋkɔ siwo woyɔ nam kple fewuɖunya siwo wogblɔ ɖe ŋunye la be gbeɖe o. Wona mese le ɖokuinye me be nyemele ɖeke me o, womelɔ̃ nye nya o, eye be nyemele bo aɖeke nu o. Ne ɖe wofo nye ŋku dzi wòdo ʋusrã la anyo nam wu.”
Ameɖeɖe le ha me. Haley si xɔ fe 18 gblɔ be: “
Nye sukuhatiwo medina be mate ɖe yewo ŋu o. Wowɔna abe ɖe mɔ vɔ le míafe ŋdɔnuɖuxɔ me ene ale be nyemagava nɔ anyi ɖe yewo gbɔ o. Ƒe ɖeka sɔŋ, mefaa avi eye nye ɖeka koe ɖua nu.”
Anyrawɔwɔ le ame ŋu to Internet dzi. Daniel si xɔ fe 14 gblɔ be: “
Àte ŋu aŋlɔ nya ʋɛ aɖewo le kɔmpiuta dzi atsɔ agblẽ ame aɖe fe ŋkɔ alo efe agbe dome gɔ̃ hã. Adze amiɖeɖe ɖe nya, gake ate ŋu adzɔ!” Internet dzi anyrawɔwɔ ɖe ame ŋu lɔ foto ɖigbɔwo kple nya fafãwo ŋɔŋlɔ ɖo ɖe ame to asitelefon dzi.
Nu ka tae amewo wɔa anyra le wo haviwo ŋu?
Zi geɖe la susu siwo gbɔna tae.
Wowɔa anyra ɖe woawo ŋutɔwo hã ŋu. Sɔhɛ aɖe si ŋkɔe nye Antonio gblɔ be: “
Ale si hanyetiwo wɔa anyra ɖe ŋunye va glom eye etsɔtsɔ va wum ale gbegbe be nye hã mede asi anyrawɔwɔ ɖe amewo ŋu me be hanyetiwo nalɔ̃ nye nya gbɔ. Esi meva bu nye nuwɔna ma ŋu emegbe la, mekpɔe be bometsinue wònye mewɔ!”
Womeɖoa kpɔɖeŋu nyui ɖi na wo be woasrɔ̃ o. Jay McGraw gblɔ le agbalẽ aɖe si wòŋlɔ (Life Strategies for Dealing With Bullies) me be: “
Zi geɖe la sɔhɛ anyrawɔlawo wɔa nu ɖe amewo ŋu . . . abe ale si wokpɔa wo dzilawo, wo fowo, wo dawo kple wofe fometɔ bubuwo wɔa nu ɖe ame ŋui ene.”
Wodina be amewo nabu yewo kalẽtɔwoe, evɔ̃ wònye be vɔvɔ̃nɔtɔ wònye. Barbara Coloroso ŋlɔ le efe agbalẽ (The Bully, the Bullied, and the Bystander) me be: “
Zi geɖe la, sɔhɛ anyrawɔlawo wɔa nu be woakpɔ be yewoe sesẽ wu ale be amewo naganya be nu te ɖe yewo dzi eye yewodo kpo nu o.”
Ame kawo ŋue wowɔa anyra le wu?
Ame siwo ɖe wo ɖokuiwo ɖe aga. Sɔhɛ siwo menya ale si woanɔ anyi kple ame bubuwo o la ɖea wo ɖokuiwo ɖe aga eye wozua nulelé na anyrawɔlawo bɔbɔe.
Sɔhɛ siwo wobuna be woto vovo. Anyrawɔlawo nɔa te ɖe nu sia nu dzi wɔa anyra le sɔhɛwo ŋu, eɖanye wofe dzedzeme, wofe ŋutigbalẽ, subɔsubɔha si me wole alo nue wɔ afi aɖe na wo gɔ̃ hã.
Sɔhɛ siwo mekana ɖe wo ɖokuiwo dzi o. Anyrawɔlawo tea ŋu dea dzesi sɔhɛ siwo meka ɖe wo ɖokuiwo dzi o. Woawo ŋue wolɔ̃a anyrawɔwɔ le bɔbɔe, elabe wonya be womake fĩ o.
Nu kae nàte ŋu awɔ ne wowɔa anyra le ŋuwò?
Mègake nu de eme o. Ðetugbui aɖe si ŋkɔe nye Kylie gblɔ be: “
Anyrawɔlawo dina be yewoakpɔe be yewona wò nu le nublanui wɔm na ɖokuiwò. Ne meke nu de eme na wo o la, woadzudzɔ.” Biblia gblɔ be: “
Nunyala ɖua eɖokui dzi.”—Lododowo 29:11, Agbenya La.
Mègawɔ wɔɖenui o. Wɔɖenuiwɔwɔ makpɔ kuxia gbɔ o, ɖeko wòana wòado gã ɖe edzi. Biblia gblɔ be: “
Migatsɔ vɔ̃ ɖo vɔ̃ tefe na ame aɖeke o.”—Romatɔwo 12:17; Lododowo 24:19.
Mègatsɔ ɖokuiwò de eme o. Ne anya wɔ la, fo asa na ame siwo ate ŋu awɔ anyra le ŋuwò kple nɔnɔme siwo me esia ate ŋu ado mo ɖa le keŋkeŋ.—Lododowo 22:3.
Ðo nya ŋu nɛ le mɔ si makpɔ mɔ na o nu. Biblia gblɔ be: “
Nyaŋuɖoɖo fafɛ tsia dziku nu.”—Lododowo 15:1.
Tsɔ efe nyawo nukonyae. Le kpɔɖeŋu me, ne amea gblɔ na wò be èlolo akpa la, àte ŋu akɔ abɔta dzi ko agblɔ be, “
Ðe madi be maɖi ku vie hafi.”
Dzo. Nora si xɔ fe 19 gblɔ be: “
Ne èzi ɖoɖoea àɖee fia be yetsi le susu me eye yesesẽ wu anyrawɔlaa. Aɖee fia be èɖua ɖokuiwò dzi, si nye nu si anyrawɔlaa mete ŋu le wɔwɔm o.”
Tu kakaɖedzinɔamesi ɖo. Nyɔnuvi si ŋkɔe nye Rita gblɔ be: “
Ne mèvo le ɖokuiwò me o la, anyrawɔlawo akpɔe adze sii, eye woate ŋu azã esia atsɔ agblẽ kakaɖedzi ɖe sia ɖe si le mewò la dome.”
Gblɔe na ame aɖe. Le numekuku aɖe nu la, ame siwo ŋu wowɔ anyra le le Internet dzi fe agbɔsɔsɔme si wu afã mekɔa nu le edzi o, ɖewohĩ ŋukpe (vevietɔ le ŋutsuviwo gome) alo vɔvɔ̃ be amea ava tu nu kpli ye tae. Gake ɖo ŋkui be ne mèkɔ nu le nyaa dzi o la, ɖeko anyrawɔwɔa gasẽna ɖe edzi. Egbɔgblɔ na ame aɖe ate ŋu anye afɔ gbãtɔ si wòhiã be nàɖe ado go le agba kpekpe ma te.


text:
MEGBENYAWO
Ne Masɔmasɔwo Do Mo Ða Le Dɔwɔnyawo Me
Apostolo Paulo fo nu tso haxɔsetɔwo kpɔkplɔ yi ʋɔnu ŋu le 1 Korintotɔwo 6:1-8. Ete ɖe edzi ŋutɔ be Kristotɔ siwo nɔ Korinto la dometɔ aɖewo ‘doa dzi kplɔa wo nɔviwo yia ʋɔnu le ame madzɔmadzɔwo gbɔ.’ (Kpukpui 1) Paulo ɖe susu vevi siwo tae mele be Kristotɔwo nakplɔ wo nɔewo ayi ʋɔnui o, ke boŋ woana hamea nakpɔ nyawo gbɔ na wo la me. Mina míadzro nu siwo tae gbɔgbɔ ʋã Paulo wòɖo aɖaŋu sia la dometɔ aɖewo me, eye míafo nu tso go ʋɛ aɖewo siwo ŋu Paulo fe aɖaŋuɖoɖoa meku ɖo o hã ŋu.
Gbã la, ne masɔmasɔ ɖo mía kple haxɔsetɔ aɖe dome le dɔwɔnyawo me la, ele be míadi be míakpɔ nyawo gbɔ le mɔ si adze Yehowa ŋu nu, ke menye ale si mía ŋutɔ míedii o. (Lododowo 14:12) Yesu ɖee fia be anyo wu be míakpɔ masɔmasɔwo gbɔ kaba bene woagava zu nya gã o. (Mateo 5:23-26) Gake nublanuitɔe la, Kristotɔ aɖewo hea nya kple wo nɔewo vevie hekplɔa wo nɔewo yia ʋɔnu kura gɔ̃ hã. Paulo gblɔ be: “Ne miekplɔa mia nɔewo yia ʋɔnu la, ekema miedo kpo nu xoxo.” Nu ka tae? Susu vevi ɖekae nye be esia mafo nu nyui tso hamea kple Mawu si subɔm míele ŋu o. Eya ta ele be míabu Paulo fe biabia sia ŋu vevie, be: “Nu ka ta miena wowɔ vɔ̃ ɖe mia ŋu boŋ o?”—Kpukpui 7.
Paulo ɖe nu me hã be Mawu wɔ ɖoɖo nyui aɖe le hamea me be woatsɔ akpɔ nɔvi kple nɔvi dome nyawo gbɔ. Hamemetsitsiwo nye Kristotɔ siwo si nunya su to Ŋɔŋlɔawo me nyatefea fe sidzedze dzi, eye Paulo gblɔ be ame siawo ‘ate ŋu adrɔ̃ ʋɔnu na nɔviawo’ le “agbe sia me nyawo” ŋu. (Kpukpui 3-5) Yesu gblɔ be afɔɖeɖe etɔ̃e woate ŋu awɔ le nu vɔ̃ gãwo, abe ameŋugbegblẽ alo ametafatafa ene, gbɔ kpɔkpɔ me: gbã la, ele be ame si dzi wodze agɔa le nakpɔ nyaa gbɔ le eya kple ame si dze agɔa ɖeɖe dzaa dome; evelia, ne afɔɖeɖe gbãtɔa mekpɔ dzidzedze o la, ate ŋu ayɔ ɖasefo ɖeka alo eve akpe ɖe eɖokui ŋu; etɔ̃lia, ne afɔɖeɖe evelia hã mekpɔ dzidzedze o la, wòatsɔ nyaa ayi na hame la, si nye hamemetsitsiwo.—Mateo 18:15-17.
Gake menye senyalawo alo dɔwɔɖui ŋuti aɖaŋuɖolawoe hamemetsitsiwo nye o, eye mele be woawɔ wo ɖokui nenema hã o. Menye woawoe ade se ku ɖe ale si nɔvi kple nɔvi akpɔ masɔmasɔ siwo do mo ɖa le wofe dɔwɔnyawo me gbɔ la ŋu na wo o. Ke boŋ wodzea agbagba be yewoakpe ɖe ame siwo dome masɔmasɔa le ŋu be woatsɔ Ŋɔŋlɔawo me gɔmeɖosewo awɔ dɔe ahakpɔ nyawo gbɔ le ŋutifafa me. Le nya sesẽ aɖewo gome la, woate ŋu abia kpekpeɖeŋu tso nutome sue dzikpɔla loo alo Yehowa Ðasefowo fe alɔdzedɔwɔfea gbɔ. Gake nɔnɔme aɖewo ate ŋu ado mo ɖa si abia be nɔvi nakplɔ nɔvi ayi ʋɔnu, evɔ manye Paulo fe aɖaŋuɖoɖoa dzi dada o. Wo dometɔ aɖewoe nye kawo?
Le go aɖewo me la, nya aɖe tsɔtsɔ yi ʋɔnu ate ŋu anye senya aɖe ŋuti afɔɖeɖe dzro ko, ke manye le ɖokuitɔdidi alo dzrehehe ta o. Le kpɔɖeŋu me, xexea me ʋɔnudrɔ̃fewo koe ame ate ŋu axɔ nu siwo gbɔna la ŋuti ɖaseɖigbalẽwo le: srɔ̃gbegbe, dzila si gbɔ ɖevi anɔ ŋuti gomenɔamesi, dzikpɔga si woanɔ ame srɔ̃ nam le srɔ̃gbegbe megbe, nugblẽfexega xɔxɔ, ame fe ŋkɔ dede fetɔwo dome nenye be ame si nyi fea na setɔwo nya be yeɖu agba, kple kpeɖoɖo domenyinumagbalẽwo dzi. Nya aɖewo hã ate ŋu ado mo ɖa, si ana nɔvi aɖe nakpɔe be ahiã be yeasama nɔvi si sama ye atsɔ akpɔ ye ɖokui ta. *
Ne menya nye dzrehehe fe gbɔgbɔ tae Kristotɔ aɖe tsɔ woa kple nɔvia dome nya siawo tɔgbi yi setɔwo gbɔ o ko la, manye Paulo fe aɖaŋuɖoɖo si tso gbɔgbɔ me la dzi dada o. * Ke hã, nu si wòle be wòanɔ vevie na Kristotɔwoe nye Yehowa fe ŋkɔa ŋu kɔkɔ kpakple nana be ŋutifafa kple ɖekawɔwɔ nanɔ hamea me. Lɔlɔ̃ ye nye nu vevitɔ si wotsɔ dea dzesi Kristo yomedzelawo, eye “lɔlɔ̃ . . . media ye ŋutɔ tɔ o.”—1 Korintotɔwo 13:4, 5; Yohanes 13:34, 35.
^ mm. 2 Togbɔ be mebɔ o hã la, ate ŋu adzɔ be Kristotɔ aɖe nawɔ nu vlo ɖe nɔvia ŋu, abe ame gbɔ dɔdɔ sesẽe, ame dzi dzedze ŋutasesẽtɔe, amewuwu, alo adzodada ene. Le go siawo me la, manye Kristotɔwo fe nudidiwo dzi dada ne nɔvi aɖe tsɔ nya siawo yi na setɔwo o, togbɔ be ema ana woahe agɔdzelaa ayi ʋɔnu hã.
^ mm. 3 Kpɔ Gbetakpɔxɔ siwo gbɔna hena numekɔkɔ bubuwo: March 15, 1997, axa 17-22, kple October 15, 1991, axa 25-28 [Vol. 112, No. 20, axa 25-28].


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Ethiopia
Jehovah’s Witnesses, Yeka sub-city, Wereda 12;
House 161 on Kotebe Road; 1 km past
Kotebe College for Teachers Education
ADDIS ABABA
ETHIOPIA
+251 11-660 3611
+251 91-121-3489 (Mobile)
Tsaɖiɖi
Dzoɖa va se ɖe Fiɖa
Ŋdi ga 8 va se ɖe ga 11 kple ŋdɔ ga 1 miniti 20 va se ɖe ɣetrɔ ga 4
Tsaɖiɖia axɔ gafofo 1
Nu Ðedzesiwo
Míeɖea Biblia-srɔ̃gbalẽwo gɔme ɖe Ethiopiagbe atɔ̃ me. Míekpɔa Biblia-fiafiadɔa dzi Ethiopia kple dukɔ siwo te ɖe eŋu me. Míekpɔa Fiaɖufe Akpatawo tutu dɔa hã dzi.


text: 10 Le Abimelek megbe la, Tola, Pua vi, Dodo vi, ame si tso Isakar-to la me, do be yeaxɔ na Israel.+ Enɔ Samir le Efrayim tonuto la me.2 Edrɔ̃ ʋɔnu na Israel fe blaeve vɔ etɔ̃. Emegbe Tola ku, eye woɖii ɖe Samir.3 Eya megbe Gileadtɔ Yair do, eye wòdrɔ̃ ʋɔnu na Israel fe blaeve vɔ eve.4 Viŋutsu blaetɔ̃ nɔ esi, wodoa tedzi blaetɔ̃, eye du blaetɔ̃ nɔ wo si, woyɔa du siawo be Havot-Yair+ va se ɖe egbe; wole Gilead-nyigba dzi.5 Emegbe Yair ku, eye woɖii ɖe Kamon.6 Israel-viwo gawɔ nu si nye vɔ̃ le Yehowa ŋkume,+ eye wosubɔ Baalwo,+ Astoretwo, Aram* mawuwo, Sidon mawuwo, Moab mawuwo,+ Amonitɔwo fe mawuwo+ kple Filistitɔwo fe mawuwo.+ Ale wogblẽ Yehowa ɖi, eye womesubɔe o.7 Eya ta Yehowa fe dɔmedzoe bi ɖe Israel ŋu, ale be wòtsɔ wo dzra na Filistitɔwo kple Amonitɔwo.+8 Ale wosẽ ŋuta le Israel-viwo ŋu hete wo ɖe anyi vevie le fe ma me—wote Israel-vi siwo katã le Yordan fe go kemɛ dzi le Amoritɔwo fe anyigba si le Gilead la dzi ɖe anyi fe wuienyi sɔŋ.9 Amonitɔwo tsoa Yordan-tɔsisia hã va wɔa aʋa kple Yuda, Benyamin kple Efrayim fe afe la; eye Israel ɖo xaxa gã aɖe me.10 Eye Israel-viwo yɔ Yehowa be wòaxɔ na yewo+ hegblɔ be: “Míewɔ nu vɔ̃ ɖe ŋuwò, elabena míegblẽ mía Mawu la ɖi hesubɔ Baalwo.”+11 Ke Yehowa gblɔ na Israel-viwo be: “Ðe nyemeɖe mi tso Egiptetɔwo,+ Amoritɔwo,+ Amonitɔwo, Filistitɔwo,+12 Sidontɔwo, Amalektɔwo kple Midiantɔwo si me esime wote mi ɖe anyi oa? Esi miedo ɣli yɔm la, meɖe mi tso wo si me.13 Ke miegblẽm ɖi hesubɔ mawu bubuwo.+ Esia tae nyemagaɖe mi azɔ o.+14 Miyi ɖayɔ mawu siwo mietia la ne woakpe ɖe mia ŋu.+ Woneɖe mi le miafe xaxaɣi.”+15 Ke Israel-viwo gblɔ na Yehowa be: “Míewɔ nu vɔ̃. Wɔ mí ale si dze ŋuwò. Gake míeɖe kuku, ɖe mí egbe sia.”16 Eye woɖe dutamawuwo ɖa le wo dome hesubɔ Yehowa,+ ale be megate ŋu do dzi tsɔ* Israel-viwo fe fukpekpewo o.+17 Emegbe la, Amonitɔwo+ kpe ta, eye wova fu asaɖa anyi ɖe Gilead. Eya ta Israel-viwo hã fo fu heva fu asaɖa anyi ɖe Mizpa.18 Eye Gileadtɔwo kple wofe amegãwo gblɔ na wo nɔewo be: “Ame kae adze ŋgɔ akpe aʋa kple Amonitɔwo?+ Eyae azu tatɔ ɖe Gileadtɔwo katã nu.”


text:
Ale si woawɔ ade dzesi aʋatsonyagblɔɖilawo (20-22)
18 “Lewi-vi nunɔlawo, kple Lewi-to blibo la katã, maxɔ gome alo domenyinu aɖeke kpe ɖe Israel ŋu o. Yehowa fe dzovɔsawo, si nye efe gome, lae woaɖu.+2 Eya ta domenyinu aɖeke manye wo tɔ le wo nɔviwo dome o. Yehowae nye wofe domenyinu, abe ale si tututu wògblɔ na wo ene.3 “Ke esia nanye gome si nunɔlawo dze na tso dukɔ la gbɔ: Ame sia ame si tsɔ lã aɖe sa vɔe, eɖanye nyi alo alẽ o, natsɔ lãa fe abɔ kple glã kpakple dɔgbo ana nunɔla la.4 Nàtsɔ wò agblemenuku, wò wain yeye kple wò ami fe gbãtɔwo kpakple fu gbãtɔ si nèko le wò lãwo ŋu la anae.+5 Yehowa wò Mawu tia eya kple viaŋutsuwo le wò toawo katã dome, be woasubɔ le Yehowa ŋkɔ me ɖaa.+6 “Ke ne Lewi vi aɖe dzo le wò du aɖe si me wònɔ le Israel,+ eye wòdi* be yeayi tefe si Yehowa tia* la,+7 ekema wòasubɔ le afi ma le Yehowa efe Mawu fe ŋkɔ me abe nɔvia Lewi vi bubuawo katã, ame siwo le afi ma le Yehowa ŋkume la ke ene.+8 Axɔ nuɖuɖu si sɔ kple wo tɔ,+ hekpe ɖe nu siwo wòkpɔ tso tɔgbuiawo fe nunɔamesi siwo wòdzra me la ŋu.9 “Ne èɖo anyigba si Yehowa wò Mawu tsɔ le na wò ge dzi la, mègasrɔ̃ dukɔ mawo fe ŋunyɔnuwo wɔwɔ o.+10 Woagakpɔ ame aɖeke le dowòme, si tɔa dzo viaŋutsu alo vianyɔnu o,+ eye bokɔnɔ,+ akunyawɔla,+ nutabiala,+ dzotɔ,+11 ame si saa gbe dea ame, nukala,+ afakala+ alo ŋɔliyɔla+ meganɔ dowòme o.12 Elabena ame sia ame si le nu siawo wɔm la, ŋunyɔnu wònye na Yehowa, eye ŋunyɔnu siawo tae Yehowa wò Mawu le wo nya ge le ŋgɔwò ɖo.13 Mele be fɔɖiɖi aɖeke nanɔ ŋuwò le Yehowa wò Mawu ŋkume o.+14 “Elabena dukɔ siwo fe anyigba xɔ ge nàla la, ɖoa to akunyawɔlawo+ kple bokɔnɔwo,+ ke Yehowa wò Mawu meɖe nu siawo dometɔ aɖeke fe mɔ na wò o.15 Yehowa wò Mawu le nyagblɔɖila aɖe ɖo ge na wò tso nɔviwòwo dome abe nye ene. Ele be miaɖo toe.+16 Esiae nye nu si nèbia Yehowa wò Mawu le Horeb le takpegbe*+ la fe ŋuɖoɖo, esi nègblɔ be, ‘Mègana mase Yehowa nye Mawu fe gbe alo akpɔ dzo gã sia azɔ o, ne magaku o.’+17 Eya ta Yehowa gblɔ nam be, ‘Nya si wogblɔ la nyo.18 Maɖo nyagblɔɖila aɖe na wo tso wo nɔviwo dome abe wò ene;+ matsɔ nye nyawo ade enu,+ eye wòagblɔ nu siwo katã fe se made nɛ la na wo.+19 Eye ame si maɖo to nye nya, si wòagblɔ le nye ŋkɔ me o la, mabia akɔntae godoo.+20 “‘Ke ne nyagblɔɖila aɖe tso le eɖokui si gblɔ nya si nyemedɔe be wòagblɔ o la le nye ŋkɔ me, alo fo nu le mawu bubuwo ŋkɔ me la, ele be woawu nyagblɔɖila ma.+21 Eye ne ègblɔ le wò dzi me be, “Aleke míawɔ anya be Yehowa megblɔ nya ma o la?”22 Ne nyagblɔɖila la fo nu le Yehowa fe ŋkɔ me, eye nya la meva eme alo dze edzi o la, ekema menye Yehowae gblɔ nya ma o. Ðe nyagblɔɖila ma tso le eɖokui si gblɔ nya ma. Mègavɔ̃e o.’


text:
Ame Ka Tututue Le Xexea Dzi Ðum?
Ðe nàgblɔ be . . .
Mawu yea?
Satana yea?
ame bubu aɖe yea?
NYA SI BIBLIA GBLƆ
“Xexe blibo la katã le vɔ̃ɖitɔ la fe ŋusẽ te.”
“Woɖe Mawu fe Vi la ɖe go . . . be, wòagblẽ Abosam fe dɔwɔwɔwo me.”
VI KAE ESIA AÐE NA WÒ?
Ana nàse nu si tae kuxiwo bɔ ɖe xexea me ɖo la gɔme nyuie.—Nyaɖeɖefia 12:12.
Kakaɖedzi anɔ asiwò be Mawu ava ɖɔ nuwo ɖo.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Satana fe dziɖuɖu nu ayi. Yehowa ɖoe kplikpaa be yeaɖe Satana ɖa bene wòagakpɔ ŋusẽ ɖe amefomea dzi azɔ o. Edo ŋugbe be ‘yeaxɔ ŋusẽ le Satana Abosam si’ eye yeaɖɔ nu siwo katã wògblẽ la ɖo.—Hebritɔwo 2:14.
Mawu tia Yesu Kristo be wòaɖu xexea dzi. Yesu menye ŋutasẽla alo ɖokuitɔdila abe ame si le xexea dzi ɖum fifia ene o. Mawu do ŋugbe be ne Yesu le dzi ɖum la, “ave hiãtɔwo kple ame dahewo nu . . . Aɖe wofe luʋɔ tso teteɖeanyi kple ŋutasesẽ me.”
—Psalmo 72:13, 14, Biblia.
Mawu mekaa aʋatso o. Biblia gblɔe eme kɔ fãa be: ‘Mawu mate ŋu aka aʋatso o.’ (Hebritɔwo 6:18) Ne Yehowa nya do ŋugbe aɖe ko la, kakaɖedzi li be awɔ ɖe edzi godoo! (Yesaya 55:10, 11) ‘Aɖe xexe sia dzi ɖula ɖa.’
—Yohanes 12:31.
BU NYA SIA ŊU KPƆ
Aleke xexea me anɔ ne woɖe ame si le edzi ɖum fifia la ɖa?
Biblia ɖo nya sia ŋu le PSALMO 37:10, 11 kple NYAÐEÐEFIA 21:3, 4.


text:
A1
Biblia Gɔme Ðeɖe Ŋuti Mɔfiamewo
Hebrigbe, Aramgbe, kple Helagbe, siwo wodona le blema la mee woŋlɔ Biblia ɖo zi gbãtɔ. Egbea la, woɖe Biblia bliboa alo efe akpa aɖewo gɔme ɖe gbegbɔgblɔ siwo ade 2,600 sɔŋ me. Ame siwo xlẽa Biblia la dometɔ akpa gãtɔ mese gbe siwo me woŋlɔ Biblia ɖo zi gbãtɔ la gɔme o, eya ta ele be woaɖe egɔme na wo. Mɔfiame kawo dzie wòle be woazɔ ɖo le Biblia gɔme ɖeɖe me, eye aleke wowɔ wo ŋu dɔe le Ŋɔŋlɔ Kɔkɔeawo—Xexe Yeye Gɔmeɖeɖe la gɔme ɖeɖe me?
Ame aɖewo agblɔ be nyawo gɔme ɖeɖe tẽe alo nya-ɖe-nya-nu tututue ana nuxlẽlaa nase nyawo gɔme wòasɔ ɖe ale si wònɔ le gbe gbãtɔawo me la nu. Gake menye aleae wònɔna ɣesiaɣi o. Susu siwo tae la dometɔ ʋɛ aɖewoe nye esi:
Gbegbɔgblɔ eve aɖeke mesɔ kple wo nɔewo pɛpɛpɛ le gbeŋutise, nyatutuɖowo kple ɖoɖo si nu woɖoa nyaawo ɖo me o. Hebrigbe ŋuti nufialagã S. R. Driver gblɔ be gbegbɔgblɔwo “toa vovo, menye le gbeŋutise kple nyaawo fe dzɔtsofe gome ko o, ke . . . le ɖoɖo si nu wotua nyagbewo ɖo hã gome.” Ame siwo doa gbe vovovowo la fe nuŋububu hã toa vovo. Nufialagã Driver yi edzi gblɔ be, “Eya ta ɖoɖo si nu wotua nyagbewo ɖo la metoa mɔ ɖeka le gbegbɔgblɔ vovovoawo me o.”
Esi wònye be gbegbɔgblɔ aɖeke meli si fe nyatutuɖowo kple gbeŋutisewo sɔ pɛpɛpɛ kple Hebrigbe, Aramgbe kple Helagbe siwo me woŋlɔ Biblia ɖo o ta la, Biblia gɔme ɖeɖe nya-ɖe-nya-nu gɔme manya se o, alo ate ŋu ana gɔmesesea natro gɔ̃ hã.
Gɔmesese si le nya alo nyagbe aɖe ŋu la ate ŋu atrɔ le nya siwo fo xlãe ta.
Gbegɔmeɖelaa ate ŋu aɖe nyawo gɔme ɖe nyagbeawo nu wòasɔ ɖe gbe gbãtɔawo fe nyatutuɖowo nu le tefe aɖewo, gake ele be wòaɖɔ ŋu ɖo nyuie le esia wɔwɔ me.
Ale si gɔmesesea ate ŋu atro ne woɖe nyawo gɔme nya-ɖe-nya-nu la fe kpɔɖeŋu aɖewoe nye esiawo:
Ŋɔŋlɔawo zã nya “alɔ̃” kple “dɔ alɔ̃” tsɔ ɖɔ alɔ̃dɔdɔ ŋutɔŋutɔ kpakple ku hã. (Mateo 28:13; Dɔwɔwɔwo 7:60) Le tefe siwo gɔmesese si le nya siawo ŋue nye ku la, Biblia gɔmeɖelawo ate ŋu azã nyawo abe “dɔ alɔ̃ le ku me” ene, si awɔe be nuxlẽlaa mase nyaa gɔme bubui o.—1 Korintotɔwo 7:39; 1 Tesalonikatɔwo 4:13; 2 Petro 3:4.
Apostolo Paulo zã nyagbɔgblɔ aɖe le Efesotɔwo 4:14 si fe gɔmeɖeɖe tẽe ye nye “le amewo fe aɖidakpeviwo dada me.” Blema adagana sia he susu yi ale si amewo zãa aɖidakpeviwo tsɔ baa amee dzi. Gake le gbegbɔgblɔ akpa gãtɔ me la, susu boo aɖeke manɔ nya sia me ne woɖe egɔme alea o. Nyagbɔgblɔ sia gɔme ɖeɖe be “amewo fe beble” na gɔmesesea me kɔ nyuie wu.
Le Romatɔwo 12:11 la, wozã Helagbe me nya aɖe si fe gɔmeɖeɖe tẽe ye nye “hena gbɔgbɔ la fe fiefiẽ.” Le Eʋegbe me la, egbɔgblɔ alea mana gɔmesese si le nyaa ŋu nadze o, eya ta woɖe egɔme be “[woaxɔ] dzo le gbɔgbɔ la me.”
Le Yesu fe Todzimawunya xɔŋkɔa me la, ezã nyagbɔgblɔ aɖe si gɔme woɖena zi geɖe be “Woayra ame siwo da ahe le gbɔgbɔ me la.” (Mateo 5:3, Eʋegbe Biblia) Gake nyagbɔgblɔ sia gɔme ɖeɖe nya-ɖe-nya-nu me makɔ le gbegbɔgblɔ geɖe me o. Le go aɖewo me la, wo gɔme ɖeɖe tẽe alea fiana gɔ̃ hã be “ame siwo da ahe le gbɔgbɔ me la” fe tame da alo be dzo kple kakaɖedzi mele wo me o. Gake le afi sia la, ɖe Yesu nɔ nu fiam amewo be nu si ana woakpɔ dzidzɔe nye be woade dzesii be yewohiã na Mawu fe mɔfiame, ke menye kɔɖiɖi na wofe ŋutilãmenudidiwo gbɔe wòatso o. (Luka 6:20) Eya ta egɔmeɖeɖe be “ame siwo nyae be gbɔgbɔmenuwo hiã yewo” alo “ame siwo nyae be yewohiã na Mawu” la ɖe gɔmesese si tututu le Helagbe me nyaa ŋu la fia eme kɔ nyuie.—Mateo 5:3; The New Testament in Modern English.
Le go geɖe me la, gɔmesese si le Hebrigbe me nya si gɔme woɖena be “ŋuʋaʋã” ŋu la sɔ kple gɔmesese si le eŋu le Eʋegbe me, si nye be dzi naku ame le esi wòkpɔe be yefe zɔhɛ kplikplikpli mewɔ nutefe na ye o, alo be woaʋã ŋu ame ɖe efe nunɔamesiwo ta. (Lododowo 6:34; Yesaya 11:13) Ke hã, le go bubuwo me la, Hebrigbe me nya ma ke gahea susu yia nɔnɔme nyui dzi boŋ. Le kpɔɖeŋu me, etea ŋu fiana “dzonɔameme” alo lɔlɔ̃ si ʋãa Yehowa wòdina vevie be yeakpɔ ye subɔlawo ta, alo ale si wòbiaa “ɖokuitsɔtsɔna blibo.” (2 Mose 34:14; 2 Fiawo 19:31; Ezekiel 5:13; Zakariya 8:2) Woagate ŋu azãe wòafia “ŋuʋaʋã” alo dzonɔameme si nɔa mawusubɔla wɔnutefewo me ɖe Mawu kple tadedeagu nɛ ŋu, alo ‘aʋã ŋu ɖe Mawu nu’ hã.—Psalmo 69:9; 119:139; 4 Mose 25:11.
Gɔmesese vovovowoe nɔa Hebrigbe me nya si wozãna na ame fe asi zi geɖe la ŋu. Le kpɔɖeŋu me, nya siwo fo xlã nya sia ate ŋu ana woaɖe egɔme be “ŋusẽ,” “nyo dɔme” alo ‘le efe asi me.’ (2 Samuel 8:3; 1 Fiawo 10:13; Lododowo 18:21) Le nyatefe me la, woɖe nya sia gɔme le mɔ vovovowo nu le Eʋegbe Biblia sia si nye Ŋɔŋlɔ Kɔkɔeawo—Xexe Yeye Gɔmeɖeɖe la me.
Kpɔɖeŋu siawo ɖee fia be Biblia gɔme ɖeɖe lɔ nu geɖe ɖe eme wu nya kui ɖe sia ɖe gɔme ɖeɖe tso gbe gbãtɔ siwo me woŋlɔ Biblia ɖo me la le mɔ ɖeka ma ke nu le afi sia afi si wòdze le ko. Ele be gbegɔmeɖelawo nabu nuwo ŋu nyuie ale be woazã nya siwo ana gɔmesese si tututu le gbe siwo me woŋlɔ Biblia ɖo gbã ŋu la nadze. Hekpe ɖe eŋu la, ehiã be woaŋlɔ nyawo kple nyagbewo ɖe gbe si me wole Biblia gɔme ɖem ɖo la fe gbeŋutisewo nu be egɔmesese nanɔ bɔbɔe.
Gake ele be woafo asa na nyawo gɔme ɖeɖe wòato vovo sãa na ale si wònɔ le gbe siwo me woŋlɔ Biblia ɖo zi gbãtɔ la tɔ. Gbegɔmeɖela si ɖea Biblia gɔme ɖe ale si eya ŋutɔ se nyawo gɔmee nu la ate ŋu ana gɔmesese si le nyawo ŋu natrɔ. Le mɔ ka nu? Ðewohĩ gbegɔmeɖelaa aŋlɔ nu si eya ŋutɔ susu be gbe gbãtɔawo me nyawo fia, alo aɖe nya aɖewo siwo dze le gbe gbãtɔawo me la ɖa le efe gɔmeɖeɖea me. Eya ta togbɔ be Biblia siwo gɔme woɖe alea xexlẽ nɔa bɔbɔe hã la, esi womeɖe nyawo gɔme pɛpɛpɛ o ta la, nuxlẽlaa makpɔ nu si tututu nye Biblia fe nufiafia o.
Gbegɔmeɖelaa fe subɔsubɔdzixɔsewo hã ate ŋu akpɔ ŋusẽ ɖe efe dɔa dzi. Le kpɔɖeŋu me, Mateo 7:13 gblɔ be: “Mɔ si kplɔa ame yia tsɔtsrɔ̃ me la le gbadza.” Ðewohĩ esi gbegɔmeɖela aɖewo fe dzixɔsewo kpɔ ŋusẽ ɖe wo dzi ta la, wozã nya “dzo mavɔ,” evɔ nu si tututu Helagbea fiae nye “tsɔtsrɔ̃.”
Ele be Biblia gɔmeɖelaa naɖo ŋku edzi hã be le gɔmedzedzea me la, ale si ame akpa gãtɔ, abe agbledelawo, alẽkplɔlawo kple tɔfodelawo ene, foa nu gbe sia gbe nue woŋlɔ Biblia ɖo. (Nehemiya 8:8, 12; Dɔwɔwɔwo 4:13) Eya ta Biblia gɔmeɖeɖe nyuitɔ nana be dzianukwaretɔwo katã, afi ka kee woɖatso o, sea gbedeasi si le eme la gɔme bɔbɔe. Nya siwo amewo lɔ̃a zazã, siwo gɔme woate ŋu ase bɔbɔe nyo wu nyagbɔgblɔ siwo ame akpa gãtɔ mezãna o.
Biblia gɔmeɖela geɖe wɔ nu si mesɔ kura o esi woawo ŋutɔwo tso le wo ɖokui si ɖe Mawu fe ŋkɔ Yehowa ɖa le egbegbe gɔmeɖeɖewo me, togbɔ be ŋkɔa dze le Biblia fe blemasinuŋɔŋlɔgbalẽwo me hã. (Kpɔ Megbenyawo A4.) Le gbegɔmeɖeɖe geɖe me la, wotsɔ bubuŋkɔ abe “Afetɔ” ene ɖo etefe, eye womenana wòdzena gɔ̃ hã be ŋkɔ le Mawu si o. Le kpɔɖeŋu me, le gɔmeɖeɖe aɖewo me la, woɖe Yesu fe gbedodoɖa si dze le Yohanes 17:26 la gɔme be: “Mena wonya wò,” eye woɖe Yohanes 17:6 gɔme be, “Meɖe wò fia ame siwo nèɖe tso xexea me nam.” Gake Yesu fe gbedodoɖaa gɔme ɖeɖe ɖe etefe ayi ale: “Mena wonya wò ŋkɔ la,” kple “Meɖe wò ŋkɔ la fia ame siwo nèɖe tso xexea me nam.”
Eŋlisigbe me New World Translation gbãtɔ fe ŋgɔdonyaa gblɔ be: “Míeɖe Ŋɔŋlɔawo gɔme le ale si míawo ŋutɔwo míedii nu o. Ke boŋ míedze agbagba ɖe sia ɖe be míaɖe nyaawo gɔme nya-ɖe-nya-nu ale si wòanya wɔe, le ale si egbegbe Eŋlisigbe fe adaganawo aɖe mɔ na esia wɔwɔ kple le tefe siwo egɔmeɖeɖe tẽe mawɔe be gɔmesesea ŋutɔŋutɔ nabu o la nu.” Eya ta Xexe Yeye Biblia Gɔmeɖeɖe Kɔmitia dze agbagba be yewoazã nya siwo sɔ ɖe gbegbɔgblɔ gbãtɔawo fe gɔmesese nu, gake woɖɔ ŋu ɖo be yewoana gɔmeɖeɖea nanya se, eye gɔmesese si le nyaawo ŋu nagatro o. Esia wɔe be Biblia gɔme sese le bɔbɔe eye exlẽlaa ate ŋu aka ɖe edzi bliboe be gbedeasi si Mawu fe gbɔgbɔ ʋã amewo woŋlɔ la tututue nye ema xlẽm yele.—1 Tesalonikatɔwo 2:13.


text: Sabat ŋkeke fe ha.92 Enyo be woada akpe na wò, Yehowa,+Eye woadzi ha* akafu wò ŋkɔ, Oo Dzifoʋĩtɔ la,2 Ne woaɖe gbefã wò lɔlɔ̃ si nu metsina o+ la le ŋdi,Kple wò nutefewɔwɔ le zã me,3 Le kasaŋku kaewotɔ kple kasaŋku suetɔ dzi,Le saŋku viviwo fe ɖiɖi dzi.+4 Elabena Oo Yehowa, ètsɔ wò dɔwɔwɔwo do dzidzɔ nam;Metsoa aseye le wò asinudɔwɔwɔwo ta.5 Oo Yehowa, wò dɔwɔwɔwo lolo loo!+Aleke gbegbe wò susuwo gogloe nye esi!+6 Abunetɔ aɖeke mate ŋu akpɔ wo adze sii o;Eye bometsila aɖeke mate ŋu ase esia gɔme o:+7 Ne ame vɔ̃ɖiwo mie abe gbe ene,Eye nu vlo wɔlawo katã le se fom hã la,Tsɔtsrɔ̃ ge ko woala ɖikaa.+8 Ke wò la, Oo Yehowa, woado wò ɖe dzi tegbee.9 Nyatefee, Oo Yehowa, kpɔ ale si nèɖu wò futɔwo dzii ɖa,Ɛ̃, kpɔ ale si wò futɔwo nu ayii ɖa;Nu vɔ̃ɖi wɔlawo katã aka hlẽ.+10 Ke àdo nye ŋusẽ* ɖe dzi abe gbenyi tɔ ene;Eye masi ami nyuitɔ.+11 Nye ŋku atsa le nye ketɔwo dzi godoo aʋadziɖutɔe;+Nye towo ase nu vlo wɔla siwo tso ɖe ŋunye la fe anyidzedze ŋu nya.12 Ke ame dzɔdzɔe awɔ mlɔmlɔmlɔ abe deti eneEye wòakɔ abe sederti le Lebanon ene.+13 Wodo wo ɖe Yehowa fe afe la me;Eye wowɔ mlɔmlɔmlɔ le mía Mawu fe xɔxɔnuwo.+14 Woayi edzi anɔ ku tsem le wofe tsitsime* gɔ̃ hã;+Ŋusẽ anɔ wo ŋu, eye woada ama,+15 Eye woaɖe gbefãe be Yehowa le dzɔdzɔe.Eyae nye nye Agakpe,+ eye nu madzɔmadzɔ aɖeke mele eme o.


text:
GBETAKPƆXƆ March 2013 | Yesu Ƒe Tsitretsitsi La—Vi Kae Wòaɖe Na Wò?
NYATI SI LE AKPAA DZI
Yesu Ƒe Tsitretsitsi La—Ðe Wòdzɔ Nyatefea?
Esi wònye be Yesu fe tsitretsitsia nye Biblia fe nufiafia vevi aɖe ta la, ehiã be míanya nenye be edzɔ vavã.
NYATI SI LE AKPAA DZI
Yesu Ƒe Tsitretsitsia Ana Amewo Nakpɔ Agbe Mavɔ!
Bu eŋu kpɔ ko be àte ŋu anɔ agbe si nuwuwu manɔe na o, si me vevesese, fukpekpe, alo blanuiléle manɔ o.
Ènyaa?
Aleke fe alafa gbãtɔ me Yudatɔwo dzraa ame kuku ɖo hena ɖiɖi? Ðe woɖi Yesu abe ale si Yudatɔwo ɖia ame kukuwoe enea?
OUR READERS ASK
Ðe Yesu Do Ŋugbe Na Nu Vlo Wɔlaa Be Ava Nɔ Agbe Le Dzifoa?
Yesu do ŋugbe na nu vlo wɔlaa be: “Ànɔ Paradiso me kplim.” Efe nyaa gɔme ɖe?
AGBEMEŊUTINYA
“Mekpɔe, Ke Nyemese Egɔme O”
Olivier do go kuxi tɔxɛwo, le esi wònye tokunɔ ta. Xlẽ nu tso ale si Yehowa kpe ɖe eŋui la ŋu.
DRAW CLOSE TO GOD
“Se Kae Nye Gbãtɔ Le Wo Katã Dome?”
Woate ŋu atsɔ nya ɖeka pɛ ko aɖɔ nu si Mawu di tso mía si.
TEACH YOUR CHILDREN
Petro Kple Anania Da Alakpa—Nu Kae Míate Ŋu Asrɔ̃ Tso Eme?
Xlẽ nu tso nu si tae wotsɔe ke ame ɖeka gake wometsɔe ke ame kemɛa o ŋu.
Biblia Me Biabiawo Ƒe Ŋuɖoɖowo
Nu ka tae woyɔ Yesu be Mawu fe Vi ɖo? Ɣekaɣie wowɔe?
Internet Dzi Nu Bubuwo
Kristotɔwoe Yehowa Ðasefowo Nyea?
Taflatsɛ kpɔ ale si míeto vovo na subɔsubɔha bubu siwo hã woyɔna be Kristotɔwoe la ɖa.


text:
Kesinɔnu Aɖe Nɔ Ɣaɣla Ƒe Alafa Geɖe
Agbalẽnyalaa kpɔe kple efe ŋkuwo gake mexɔe se o. Elé ŋku ɖe blema asinuŋɔŋlɔa ŋu hegalé ŋku ɖe eŋu ake. Atsyã si me woŋlɔe ɖo kple efe gbeŋutise na wòva ka ɖe edzi azɔ be Biblia siwo gɔme woɖe ɖe Georgiagbe me la fe xoxoetɔ si ŋu woke ɖo la fe kakɛwoe nye ema kpɔm yele!
WOFƆ kesinɔnu ma le December 1922 fe nuwuwu lɔfo, esime Georgiagbe ŋuti nunyala Ivané Javakhishvili nɔ numekuku wɔm le ale si wowɔ to Georgiagbe me alfabetawo vɛ la ŋu. Eva ke ɖe Yerusalem Talmud fe kɔpi aɖe ŋu. Esi wònɔ ŋku lém ɖe eŋu la, ekpɔe be woŋlɔ Georgiagbe ɖe agbalẽa dzi kpɔ hafi tutui va ŋlɔ Hebrigbe ɖe edzi. *
Nuŋɔŋlɔ siwo le “ɣaɣla” le Talmud nuŋɔŋlɔawo te lae nye Biblia gbalẽ si nye Yeremiya me nya aɖewo siwo woŋlɔ ɖe agbalẽa dzi tsã tso keke fe alafa atɔ̃lia Mía Ŋɔli (M.Ŋ.) me ke. Hafi woafɔ kesinɔnu sia la, Georgiagbe me Biblia-gbalẽ xoxoetɔ si woŋlɔ kple asi si wonya lae nye esi woŋlɔ le fe alafa asiekelia M.Ŋ. me. Etefe medidi o, wova ke ɖe Biblia gbalẽ bubu siwo nɔ anyi tso fe alafa atɔ̃lia M.Ŋ. me alo do ŋgɔ na ema kura gɔ̃ hã la ŋu. Bu eŋu kpɔ ko be woke ɖe Biblia-gbalẽ siwo woŋlɔ fe alafa ʋɛ aɖewo ko le Yesu kple apostoloawo fe ku megbe ŋu!
Ame kae ɖe agbalẽ sia gɔme? Gbegɔmeɖela ɖeka aɖee loo alo gbegɔmeɖela veviedonula aɖewoe fo fu ɖe egɔme? Womeke ɖe blemanuŋlɔɖi aɖeke si ana míakpɔ ŋuɖoɖo na nya sia ŋu haɖe o. Aleke kee wòɖale o, edze fãa be woɖe Biblia alo efe akpa aɖewo me ɖe Georgiagbe me tso keke fe alafa enelia me ke eye be Georgiatɔwo nya Mawu fe Nya la le wo degbe me tso ɣemaɣi ke.
Ŋutinya aɖe si ɖee fia be Georgiatɔwo nya Ŋɔŋlɔawo me nyawo nyuie la dze le agbalẽ si nye The Martyrdom of St. Shushanik the Queen, si fo nu tso fianyɔnu aɖe si ku xɔsetaku ŋu, si woanya ŋlɔ le fe alafa atɔ̃lia fe nuwuwu lɔfo la me. Esi agbalẽŋlɔlaa nɔ nu fom tso nɔnɔme wɔnublanui si me fianyɔnua to ŋu la, eyɔ mawunyakpukpui aɖewo tso Psalmowo, Nyanyuigbalẽawo kple Biblia fe akpa bubuwo me, eye wòhe susu yi wo me nya aɖewo hã dzi. Egblɔ hã be esi Shushanik srɔ̃ Varsken, si nye Georgia Fiaɖufe si le Kartli la dziɖula, di vevie be yeadze Persia-megãwo ŋu ta la, egbe nu le “Kristotɔnyenye” gbɔ hege ɖe Persia Zoroasta subɔsubɔha me, eye wòbia tso srɔ̃anyɔnua si be eya hã nawɔ nenema ke. Le agbalẽa fe nya nu la, fianyɔnua gbe be yemagbe nu le yefe xɔse gbɔ o eye wòtsɔa Ŋɔŋlɔawo me nyawo faa akɔ na eɖokui le efe agbemeŋkeke mamlɛawo me.
Edze kɔtɛ be tso fe alafa atɔ̃lia me ke la, womedzudzɔ Biblia gbugbɔgaŋlɔ kple egɔmeɖeɖe ɖe Georgiagbe me o. Biblia fe asinuŋɔŋlɔgbalẽ geɖe siwo le Georgiagbe me la na ale si gbegbe nuŋlɔla kple gbegɔmeɖela dovevienuwo ku kutrii la dze fãa. Na míadzro ŋutinya wɔdɔɖeamedzi sia fe akpa eve aɖewo me kpɔ. Míafo nu tso Biblia gɔme ɖeɖe kple etata ŋu.
BIBLIA GƆMEÐEÐE GEÐEWO DO
“Nye, Giorgi, si nye saɖeagaxɔmenɔla dzro ko lae ɖe Psalmowo fe agbalẽ sia gɔme tso Helagbe yeyea me ɖe Georgiagbe me le kutrikuku kple agbagbadzedze geɖe me.” Georgiatɔ saɖeagaxɔmenɔla Giorgi Mtatsmindeli si nɔ anyi le fe alafa 11 lia me lae ŋlɔ nya mawo. Nu ka tae wògahiã be woaɖe Biblia gɔme ɖe Georgiagbe me evɔ Georgiagbe me Biblia gɔmeɖeɖe aɖe nɔ anyi fe alafa geɖewoe nye ema?
Georgiagbe me Biblia siwo nye asinuŋɔŋlɔgbalẽ gbãtɔwo la dometɔ ʋɛ aɖewo koe gakpɔtɔ nɔ anyi le fe alafa 11 lia me. Biblia gbalẽawo dometɔ aɖewo bu kura. Gawu la, gbea hã nɔ tsitsim, eya ta esesẽna na nuxlẽlawo be woase asinuŋɔŋlɔ gbãtɔ mawo gɔme. Togbɔ be gbegɔmeɖela geɖewo ku kutri vevie ɖe Biblia gɔme ɖe Georgiagbe yeyea me hã la, akpa si Giorgi wɔ lae ɖe dzesi wu. Etsɔ Georgiagbe me Biblia gɔmeɖeɖe siwo li la sɔ kple Helagbe me asinuŋɔŋlɔgbalẽwo eye wòɖe akpa siwo bu kple agbalẽ blibowo gɔ̃ hã gɔme. Ekpɔa efe dɔdeasi siwo wòwɔna le saɖeagaxɔa me la gbɔ le ŋkeke me. Ke eɖea Biblia gɔme le zã me.
Giorgi ŋɔlimetɔ Ephrem Mtsire va yi Giorgi fe dɔa dzi. Eŋlɔ gbegɔmeɖeɖe fe mɔfiame vevi aɖewo ɖi si va ɖe vi na gbegɔmeɖelawo. Gbegɔmeɖeɖe ŋuti se vevi aɖewo le mɔfiame mawo me, abe nyawo gɔme ɖeɖe tso gbe gbãtɔ si me woŋlɔ wo ɖo la me ɣesiaɣi si wòanya wɔ kple gbe gbãtɔa gɔme ɖeɖe pɛpɛpɛ evɔ gɔmeɖeɖea nanya se hã ene. Eto etenuŋɔŋlɔwo dede nyaawo te kple axadzinuŋɔŋlɔ hã vɛ le agbalẽ siwo gɔme wòɖe ɖe Georgiagbe me la me. Ephrem gbugbɔ ɖe Biblia gbalẽ blibowo gɔme. Dɔ siwo Giorgi kple Ephrem wɔ la ɖo gɔmeɖoanyi sesẽ aɖe ɖi na gbegɔmeɖeɖedɔ bubuwo.
Le fe alafa si kplɔe ɖo me la, agbalẽwo ŋɔŋlɔ va xɔ afe ɖi le Georgia. Wova ɖo agbalẽsrɔ̃fe deŋgɔwo ɖe Gelati kple Ikalto. Agbalẽnyala geɖewo xɔe se be Biblia si woyɔna be Gelati Bible (Gelati Biblia), si wodzra ɖo ɖe Georgia blemanudzraɖofe (Georgian National Centre of Manuscripts), la nye Biblia bliboa gɔme ɖeɖe yeyee, si gɔme Gelati alo Ikalto agbalẽnyala aɖe ɖe.
Dɔ kae Biblia gɔmeɖeɖedɔ sia wɔ ɖe Georgiatɔwo dzi? Le fe alafa 12 lia me la, Georgia hakpanyaŋlɔla Shota Rustaveli ŋlɔ agbalẽ aɖe si woyɔ be Vepkhis-tqaosani (Aʋawɔla Si Le Kpɔ̃gbalẽwu Me), si xɔ ŋkɔ le fe alafa siwo kplɔe ɖo me ale gbegbe be wova da ŋkɔ ɖe edzi be Georgiatɔwo fe Biblia evelia. Egbegbe Georgia agbalẽnyala K. Kekelidze gblɔ be ne menye Biblia mee hakpanyaŋlɔlaa yɔ nya tsoe tẽe o hã la, “efe susu aɖewo wɔ ɖeka kple Biblia me nya vovovowo.” Togbɔ be lɔlɔ̃nyawo koŋ ŋue hakpanyaa ku ɖo hã la, efo nu tso xɔlɔ̃wɔwɔ vavã, dɔmenyowɔwɔ, bubudede nyɔnuwo ŋu kple amedzrowo lɔlɔ̃ ɖokuitɔmadimaditɔe ŋu zi geɖe. Nu siawo kpakple nɔnɔme nyui siwo Biblia fia la wɔ akpa vevi aɖe le Georgiatɔwo fe tamebubu me hena dzidzime geɖe eye wogakpɔtɔ bunɛ be enye agbe nyui nɔnɔ ŋuti kpɔdzidze na yewo.
FIAƑOMEA TSƆ ÐE LE BIBLIA TATA ME VEVIE
Le fe alafa 17 lia fe nuwuwu la, Georgia fiafomea di vevie be yewoakpɔ egbɔ be wota Biblia. Le taɖodzinu sia ta la, Fia Vakhtang VI ɖo agbalẽtafe ɖe Tbilisi, si nye wofe fiadua me. Ke hã Biblia gbalẽwo katã mesɔ gbe be woatae o. Ðeko wònɔ abe ɖe Georgiagbe me Biblia ganɔ ɣaɣla ake ene. Asinuŋɔŋlɔawo fe akpa aɖewo koe li woakpɔ eye wonɔ Georgiagbe si ame geɖe megadona o la me. Gbeŋutinunyala bibi Sulkhan-Saba Orbeliani ye wode dɔ asi na be wòato Biblia me nyawo me ahaɖe agbalẽ siwo susɔ la gɔme.
Orbeliani lé fɔ ɖe dɔa ŋu wɔ. Esi wòse gbe geɖe, siwo dome Helagbe kple Latingbe hã le ta la, ete ŋu wɔ numekuku le agbalẽ vovovo siwo le gbe bubuwo me kpakple asinuŋɔŋlɔ siwo le Georgiagbe me la me. Ke hã esi wòɖoe be yeaku nu me tsitotsito ahawɔ dɔa anukwaretɔe ta la, esia medze Georgia Orthodɔks Sɔlemehaa ŋu o. Eya ta sɔlemehakplɔlawo tso enu be ele sɔlemehaa gɔme zɔm eye wodze agbagba foe ɖe fia la nu wòxɔ Biblia gɔme ɖeɖe dɔa le esi. Le Georgia gbalẽ aɖewo fe nya nu la, sɔlemeha la fe aɖaŋuɖotakpekpea foe ɖe Orbeliani nu wòtɔ dzo Biblia si ŋu wòwɔ dɔ le fe geɖe la!
Dzidzɔtɔe la, Mtskheta (Mcxeta) Asinuŋɔŋlɔgbalẽ la fe kɔpi ɖeka, si wogayɔna be Saba’s Bible (Saba Ƒe Biblia) la gakpɔtɔ li va de asi na egbea eye numeɖeɖe si Orbeliani ŋlɔ kple asi hã le eme. Ke hã ame aɖewo ke ɖi be menye Biblia sia ŋue sɔlemehakplɔlawo tsi tsitre ɖo o. Megbenyawo ko ŋue kakaɖedzi le be eyae ŋlɔe.
Togbɔ be kplamatsɛdonu geɖe nɔ anyi hã la, Biblia tata gakpɔtɔ nye nu vevitɔ na fiafometɔ aɖewo ɣemaɣi. Tso fe 1705 va ɖo fe 1711 me la, wota Biblia fe akpa aɖewo. Le Georgia Fiavi siwo nye Bakari kple Vakhushti fe agbagbadzedze ta la, wova ta Biblia bliboa mlɔeba le fe 1743 me. Magate ŋu anɔ ɣaɣla azɔ o.
^ mm. 3 Le blema la, nu siwo dzi woŋlɔa nu ɖo la mebɔ o eye woxɔ asi hã. Eya ta nu si wowɔna ɣemaɣie nye be woflɔa nuŋɔŋlɔ xoxoawo ɖa le wo dzi eye wogbugbɔ ŋlɔa nu bubu ɖe etefe. Woyɔa asinuŋɔŋlɔgbalẽ siawo be palimpsests, si nye ŋkɔ si woɖe tso Helagbe me nya aɖe si fia “nu si woflɔ kpɔ” me.


text: 關鍵字: Eve 牌飾項鍊ZALORA, Eve 牌飾項鍊開箱文, Eve 牌飾項鍊心得, Eve 牌飾項鍊邀稿, Eve 牌飾項鍊試用, Eve 牌飾項鍊評價, Eve 牌飾項鍊評比, Eve 牌飾項鍊比較, Eve 牌飾項鍊推薦, Eve 牌飾項鍊哪裡買, Eve 牌飾項鍊台北, Eve 牌飾項鍊新北, Eve 牌飾項鍊桃園, Eve 牌飾項鍊新竹, Eve 牌飾項鍊苗栗, Eve 牌飾項鍊台中, Eve 牌飾項鍊彰化, Eve 牌飾項鍊南投, Eve 牌飾項鍊雲林, Eve 牌飾項鍊嘉義, Eve 牌飾項鍊台南, Eve 牌飾項鍊高雄, Eve 牌飾項鍊屏東, Eve 牌飾項鍊宜蘭, Eve 牌飾項鍊花蓮, Eve 牌飾項鍊台東, Eve 牌飾項鍊澎湖, Eve 牌飾項鍊金門, Eve 牌飾項鍊馬祖, Eve 牌飾項鍊經銷商, Eve 牌飾項鍊維修, Eve 牌飾項鍊退貨, Eve 牌飾項鍊換貨, Eve 牌飾項鍊電話, Eve 牌飾項鍊廠商, Eve 牌飾項鍊優惠, Eve 牌飾項鍊折價券, Eve 牌飾項鍊pchome, Eve 牌飾項鍊快速到貨, Eve 牌飾項鍊貨到付款, Eve 牌飾項鍊刷卡, Eve 牌飾項鍊特價, Eve 牌飾項鍊特賣會, Eve 牌飾項鍊直銷, Eve 牌飾項鍊costco


text:
Ðe Biblia Ƒe Mɔfiamewo Gaɖea Vi Egbea?
AME AÐEWO AÐO EŊU BE AO. Ðɔkta aɖe gblɔ be Biblia fe aɖaŋuɖoɖowo dzi wɔwɔ le ko abe woatsɔ fe 1920 fe atikewo dodo kpɔ ŋu gbalẽ anɔ nu fiam sukuviwo egbea ene. Biblia ŋuti ɖikela aɖe ate ŋu abia be ɖe wòanya wɔ be woazã blemakɔmpiuta aɖe fe mɔfiagbalẽ na egbegbekɔmpiutaa? Le ame bubuwo gome la, wobu Biblia be edo xoxo eye viɖe aɖeke mele emenyawo ŋu kura o.
Esi xexea yi ŋgɔ le mɔ̃ɖaŋununya me ɖe, nu ka tae ame aɖe aganɔ blemamɔfiamegbalẽ aɖe zãm? Aɖaŋuɖoɖowo kple mɔfiame gbogbo aɖewo siwo ŋu wotrɔa asi le edziedzi la bɔ ɖe internet dzi. Susuŋutinunyala bibiwo, ale si míanɔ agbee ŋutinunyalawo kple agbalẽŋlɔlawo dzena le television dzi wɔnawo me zi geɖe. Amewo flea agbalẽ siwo woawo ŋutɔwo ate ŋu axlẽ azã wo me ɖaŋuɖoɖowo, eye esia wɔe be wo dzralawo le ga geɖe wɔm.
Esi wònye be àte ŋu akpɔ nyatakaka le nu sia nu si dim nèle ŋu bɔbɔe ɖe, nu ka tae wòahiã be ame natrɔ ɖe Biblia si woŋlɔ fe 2,000 kloe nye esi va yi la ŋu? Ke ɖe nya si ɖikelawo gblɔ be Biblia zazã egbea le abe blema atikewo dodo kpɔ ŋu gbalẽ alo blemamɔfiamegbalẽ zazã na egbegbekɔmpiuta ene la manye nyatefe oa? Le nyatefe me la, nuwo ŋu bubu alea mesɔ o. Dzɔdzɔmeŋutinunya kple mɔ̃ɖaŋununya le tɔtrɔm kabakaba, gake ɖe amegbetɔwo fe nuhiahiã veviwo hã trɔa? Amewo gale ŋuɖoɖowo dim na nu si tae míele agbe ɖo, ale si woawɔ akpɔ dzidzɔ eye woanɔ dedie, nu si ana fomewo dome nanɔ nyuie, eye woadze xɔlɔ̃ vavãwo la kokoko.
Togbɔ be Biblia li etefe didi hã la, eɖo biabia mawo kple bubu geɖewo ŋu. Biblia ŋutɔ ɖo kpe edzi be mía Wɔlaa fe nyawoe le eme. Efiaa mɔ mí le nu sia nu me le agbe me eye wòdzraa mí ɖo be míate ŋu anɔ te ɖe kuxiwo nu. (2 Timoteo 3:16, 17) Nu si ganyo wue nye be Biblia ŋutɔ ɖo kpe edzi be emeɖaŋuɖoɖowo sɔna ɣesiaɣi eye wo nu meyina gbeɖe o! Biblia ŋutɔ gblɔ be: “Mawu fe nya la le agbe.”—Hebritɔwo 4:12.
Ðe Biblia fe nya mawo nye nyatefea? Ðe eme nyawo do xoxo loo alo emenyawo wɔa dɔ eye woɖea vi si fia be emenyawo le agbea? Taɖodzinu si le Gbetakpɔxɔ sia si nye tata tɔxɛ siwo ava ɖe wo nɔewo yome la fe gbãtɔ ŋue nye be, wòakpe ɖe ŋuwò nàkpɔ nyabiase siawo fe ŋuɖoɖowo.


text:
GBETAKPƆXƆ August 2015 | Agbenɔnɔ Le Ku Megbe—Ðe Wòanya Wɔa?
Biblia ɖo nyabiase sia ŋu, eye wògana kpeɖodzi sẽŋu si ana míaka ɖe efe ŋuɖoɖoa dzi hã mí.
NYATI SI LE AKPAA DZI
Nu Kae Dzɔna Ðe Ame Dzi Ne Eku?
Ame enyi siwo wofɔ tso ame kukuwo dome la fe ŋutinyawo le Biblia me. Ðe wogblɔ nu si dzɔ ɖe wo dzi le ku mea?
NYATI SI LE AKPAA DZI
Ðe Mɔkpɔkpɔ Aɖe Li Na Ame Siwo Kua?
Nu ka tae Mawu agbɔ agbe ame madzɔmadzɔwo ɖo?
NYATI SI LE AKPAA DZI
Mɔkpɔkpɔ Si Li Na Kukuawo—Aleke Nàwɔ Aka Ðe Edzi?
Biblia na kpeɖodzi sẽŋu eve siwo tae míate ŋu aka ɖe tsitretsitsia dzi.
AGBEMEŊUTINYA
Yehowa Ve Nunye Ŋutɔ
Félix Alarcón dze afɔku vevie esime wònɔ dzokeke dzi, si wɔe be wòtu tso efe kɔ va ɖo afɔ gbɔ. Esia megbe la, eva ke ɖe tameɖoɖo vavã si le agbe ŋu la ŋu.
IMITATE THEIR FAITH
“Metso Abe Vidada Ene Le Israel”
Nu kae míate ŋu asrɔ̃ tso Debora fe ŋutinya si le Biblia me la me tso xɔse kple dzidefo ŋu?
Biblia Me Biabiawo Ƒe Ŋuɖoɖowo
Tameɖoɖo Kae Le Agbe Ŋu? Nu ka tae wowɔ amegbetɔwo ɖo?
Internet Dzi Nu Bubuwo
Aleke Nàwɔ Aɖu Vɔvɔ̃ Na Ku Dzi?
Ne èɖu vɔvɔ̃ na ku dzi la, àte ŋu ase vivi le agbe me.


text:
Ame Kawoe Yia Dzo Mavɔ Me?
Ale si Biblia ɖo eŋui
Nu si nya si gɔme woɖe be dzo mavɔ (Hebrigbe me nya “Sheol” kple Helagbe me nya “Hades”) fia koe nye yɔdo alo tsiẽfe, ke menye tefe aɖe si dzo nɔa bibim le tegbee si wowɔa funyafunya amewo lee o. Ame kawoe yia afi ma? Nu nyui wɔlawo kple nu gbegblẽ wɔlawo siaa. (Hiob 14:13; Psalmo 9:17) Biblia gblɔ be amefomea fe yɔdo siae nye afi si “agbagbeawo katã foa ta kpli ɖo.”—Hiob 30:23.
Yesu gɔ̃ hã yi tsiẽfe si gɔme woɖe be dzo mavɔ esi wòku. Ke hã, “womegblẽe ɖe tsiẽfe o,” elabe Mawu fɔe ɖe tsitre.
Ðe ame siwo yi tefe si woyɔna be dzo mavɔ me la anɔ afi ma tegbeea?
Yesu azã Mawu fe ŋusẽ atsɔ afɔ ame siwo katã yi tsiẽfe si gɔme woɖena be dzo mavɔ la. (Yohanes 5:28, 29; Dɔwɔwɔwo 24:15) Wogblɔ le Nyaɖeɖefia 20:13 tso ame kukuwo fe tsitretsitsi ŋu be “ku kple Hades tsɔ ame kuku siwo nɔ wo me la na.” Ne wonya fɔ ame siwo katã le tsiẽfe si gɔme wolɔ̃a ɖeɖe be dzo mavɔ me vɔ ko la, nu si amewo lɔ̃a yɔyɔ be dzo mavɔ la maganɔ anyi o, elabena “ku maganɔ anyi o.”—Nyaɖeɖefia 21:3, 4; 20:14.
Gake menye ame sia ame si ku lae yina ɖe tefe si woyɔna be dzo mavɔ la me o. Biblia gblɔ be ame aɖewo nyrɔ wo ɖokuiwo ɖe nu vɔ̃ɖi wɔwɔ me ale gbegbe be womagate ŋu atrɔ dzi me o. (Hebritɔwo 10:26, 27) Ne ame siawo ku la, womeyia tefe si woyɔna be dzo mavɔ o, ke boŋ Gehena, si fia tsɔtsrɔ̃ ɖikaa. (Mateo 5:29, 30) Le kpɔɖeŋu me, Yesu gblɔ na subɔsubɔhakplɔla alakpanuwɔla siwo nɔ anyi le eŋɔli la be woayi Gehena.


text:
Lɛta Siwo Tso Afetɔwo Gbɔ
Yehowa Ðasefowo wu dɔ si wowɔ fe ade tsɔ keke wofe dɔwɔfe si nye Watchtower Farms si le Wallkill, New York nu nyitsɔ laa. Esi wòkpɔtɔ fe eve woawu dɔa nu eye dɔa va biã ŋku vevie la, wova hiã xɔdɔmewo na ame siwo tsɔ wo ɖokui na faa nɔ dɔa wɔm. Le esia ta wohaya afe 25 le nutoa me.
Xɔhayalawo
Aleke xɔtɔawo se le wò ɖokui me esi wohaya wofe xɔwo na Yehowa Ðasefowo?
Afea ɖeka tɔ gblɔ be: “Míekpɔ dzidzɔ ɖe xɔhayalaawo ŋu ŋutɔ. Míafe afe te ɖe xɔhayalawo tɔ ŋu eye míede dzesii be wowɔa nu aduadu kple mí eye wodzea xɔlɔ̃ ame hã.”
Afenɔ bubu aɖe si fe afe te ɖe esi wòhaya na Ðasefoawo ŋu la gblɔ tso wo ŋu be: “Wofe nuwɔna dea dzi fo ɣesiaɣi. Tsifufe nyui aɖe le míafe xɔ godo eye ne míekpe ɖekakpuiawo be woava fu tsi le eme faa la wovana. Wobua ame ŋu ɣesiaɣi si wova, eye wodea bubu ame ŋu hã. Anyinɔnɔ kple wo dzɔ dzi na mí ale gbegbe eye míasusu wo ŋutɔ ne womegali anɔ du fum le gbeawo dzi míanɔ kpɔkpɔm o.” Egblɔ kpee be: “Woawoe nye xɔhayala nyuitɔ siwo míekpɔ kpɔ.”
Afetɔ aɖe gblɔ be: “Edzɔ dzi na mí ŋutɔ be menye xɔhayalawo koe ame siawo nye na mí o, wova zu míafe afelikawo hã.”
Xɔawo
Nya kawoe xɔtɔwo gblɔ tso xɔawo fe nɔnɔme ŋu esi xɔhayalawo dzo megbe?
“Woxea xɔfetuawo ɖe game dzi, eye wolé be na afea nyuie wònɔ nɔnɔme nyui me hafi wodzo.”
Afetɔawo dometɔ aɖe si ŋu nya míegblɔ va yi la gblɔ be: “Akpe na mi kple Gbetakpɔxɔhabɔbɔ bliboa ɖe beléle tɔxɛ si mietsɔ na míafe afea ta,” eye wògblɔ kpee be yemekpɔ mɔ be Ðasefoawo “nadzra tefea ɖo nenema gbegbe o.”
Nyɔnu ɖeka gblɔ be: “Esi míenya miafe habɔbɔa fe nutefewɔwɔ ta la, míebia be woaxe nugblẽfe aɖeke daɖi hafi axɔ xɔawo o. Naneke megblẽ le xɔ siwo katã wohayaa ŋu hafi wotrɔ wo na mí o.”
Esi Ðasefoawo dzra nu suesue aɖe siwo gblẽ le afetɔ ɖeka aɖe fe xɔ ŋu ɖo vɔ la, afetɔa bia be, “Aleke mawɔ hafi miatɔ aɖewo nava wɔ dɔ nam? Ne miedo ŋugbe be yewoawɔ dɔ aɖe le ŋkeke aɖe dzi la, mienɔa game dzi ɣesiaɣi. Ame siwo dzraa nu siwo gblẽ le nye afea ŋu ɖo la mewɔa wofe nyawo dzi alea o.”
Ale Si Wofo Nya Tae
Hafi xɔ aɖe si Ðasefoawo haya fe fe nade la, afeatɔ ŋlɔ agbalẽ na wo be ne woagahaya xɔa ake la, yeaɖe xɔfetua dzi atsɔ anyo dɔme na wo.
Afetɔ bubu gblɔ be: “Ne mɔnukpɔkpɔ agasu mía si ake la, adzɔ dzi na mí ŋutɔ be míagahaya xɔ na Gbetakpɔxɔhabɔbɔa ake.”